Resepi Kerabu Bayam Brazil Yang Confirm Buat Korang Terliur. Ratah Je Pun Sedap!

Makin ramai yang dah tanam bayam Brazil dekat rumah sejak musim PKP tempoh hari kan?
Bayam Brazil ni memang mudah tumbuh dan senang nak dijaga. Kejap je dia hidup subur merimbun.

[ Baca juga : Elak Diserang Ulat, Ini Tips Bayam Brazil Sihat Merimbun ]
Yang best tu, macam-macam resepi boleh kita buat dengan bayam Brazil ni.

Kalau dah malas sangat, boleh buat ulam je. Bila nak makan, terus petik dan basuh.

Kalau dah boring makan bayam Brazil goreng tepung atau yang dimasak sebagai lauk, apa kata kita cuba resepi kerabu bayam Brazil ni.
Nampak sedap sangat, boleh kecur air liur tengok bahan-bahan tu.
Jom kita tengok bahan-bahan dan resepi kerabu bayam Brazil yang lengkap oleh saudari Nabila Humaira ini.
Resepi Kerabu Bayam Brazil Sedap & Mudah
Kisahnya saya pergi rumah kakak dan kakak buat kerabu bayam Brazil.
Ya ampunnn sedap ya amat!
Disebabkan ramai tanya resepi kerabu bayam Brazil yang jadi kakak saya kongsikan di sini.
Bahan-bahan

Bayam Brazil
Mangga Muda
Cili Padi
Bawang Merah
Gula (ikut rasa)
Air Limau Nipis
Asam Boi di hiris atau di sagat. (Jangan ambil bijinya, takut tercekik lekat dekat kerongkong)
Kerisik (Bahan paling penting!)
Bunga kantan (sebagai penyedap dan nak bagi wangi)
Ikan bilis (digoreng garing)

(Nota: Kuantiti bahan ikut sesedap rasa)

Cara-cara
1. Goreng Ikan Bilis
Mula-mula gorengkan ikan bilis sampai garing.
Ketepikan dulu sebab nanti akhir sekali baru kita nak tabur dalam kerabu.
2. Gaulkan Semua Bahan Lain
Sementara tu kita satukan bahan-bahan lain yang dah dipotong halus ke dalam sebuah bekas.
3. Tabur Ikan Bilis
Akhir sekali kita taburkan ikan bilis.
Garam tak perlu letak sebab ikan bilis dengan asam boi tu dah agak masin.
Siap!
Ok dah siap dah. Mudah je kan?
Inilah hasilnya….

Boleh sangatlah buat resepi kerabu bayam Brazil ni dekat rumah sebab sangat simple dan sihat juga.
Mesti makin layan nak makan nasi. Ratah aje pun dah sedap.
Selamat mencuba!
[ Baca juga : Resepi Kerabu Maggi Ala Thai Yang Kaww, Siap Sepantas 5 Minit ]
*Resepi Kerabu Bayam Brazil ini dikongsikan oleh Nabila Humaira menerusi Facebook Masak Apa Hari Ni (MAHN). Ia telah disunting dan diterbitkan semula dengan kebenaran. Rujuk post asal beliau di SINI untuk maklumat lanjut atau pertanyaan berkaitan resepi.


Resepi Kerabu Epal Ikan Kembung Ini Boleh Buat Anda Kurus, Makan Setiap Malam!

“Macam mana lah nak turun berat ni, macam-macam dah try”
Proses menurunkan berat badan bukanlah satu proses yang mudah. Ramai dalam kalangan kita sudah pasti mencuba pelbagai jenis cara untuk menurunkan berat badan, tidak kira dari segi moden atau tradisional. Namun, apa yang anda perlu tahu adalah cara pemakanan yang betul amat penting untuk pastikan berat ‘maintain’ dan tidak naik secara mendadak.

Terapat satu perkongsian di Facebook dimana wanita ini berkongsikan satu resepi kerabu yang anda boleh amalkan ketika diet. Tengok bahan-bahan yang diperlukan tidak sukar, jadi boleh lah anda cuba!
RESEPI KERABU EPAL IKAN KEMBUNG UNTUK KURUS
Tak boleh jadi nih! Berat badan kakak saya dah turun daripada 79kg – 73kg sebab makan ni je setiap malam. Saya nekad ni, saya nekad nak kurus mcm dia jugak. Ok tadi dah pergi beli semua bahan-bahan. Korang tu mana yang dah mula rasa lemak badan dah tak tau nak pegi mana bolehlah try menu ni. Marilah kita!

Bahan-bahan

1.Epal hijau – ikut suka berapa bijik nak letak
2.Ikan kembong – rebus dan carik-carik isinya
3.Bawang besar
4.Limau kasturi
5.Garam halus
Waktu pengambilan menu ni antara pukul 7-8malam SAHAJA Tau. Pastu jangan makan apa-apa dah, kok lapar sangat telan air masak je.
1.Epal tu racik halus-halus cenggitu. Ikutlah..nak buang kulit ke tak nak. Kalau rasa nak kunyah lelama macam makan chewing gum tu tak payah buang kulit dia. Saya pun silap pergi buang pulak kulitnya tadi, patutla lajuuu je menelan.

2.Potong, racik dan hancurkan bawang macam tu. Pakai pisau je takyah pakai blender.

3.Ikan tu ambik isinya je, then gaulkan semua bahan-bahan macam dalam gambar ni. Jangan lupa tabur garam halus sikit je. Perah limau kasturi tu, letaklah dalam 7-8 bijik pun takpe lagi masam lagi sedapppp..tapi jangan muka kita yang masam memang mintak kena luku je!

4.Siap dah. Sekejap je abis ni cayalah..korang tryla buat, kata nak kurus kan.

*Nampak menyelerakan. Jom try!
Sumber: Nazuhaina Azu


Resepi Kerabu Kerang Bersama Taugeh Macam Makan Di Kampung, Memang Padu!

Juadah masakan kampung sudah semestinya menjadi kegemaran sesiapa sahaja. Tidak begitu sarat, namun ‘kaya’ dengan pelbagai rasa yang sedap di tekak, menu sebegini sebenarnya sukar didapati di kawasan bandar.Antara juadah yang mendapat tenpat di hati orang ramai adalah menu kerabu.
Dalam pelbagai pilihan menu kerabu, ada satu menu kerabu yang paling digemari iaitu kerabu kerang bersama pucuk selom dan taugeh. Nampak mudah tetapi membuat juadah ini memerlukan rencah yang betul, baru menjadi. Jadi, jom kita tengok apa resepinya.

Resepi Kerabu Kerang Pasti Sedap

1. Serai.

2. Lengkuas

3. Halia
4. Bawang besar
5. Lada hitam
6. Cili
7. Gula
8. Garam
9. Ajinomoto
10. Belacan dan Sedikit air (Boleh dimasukkan sedikit kerisik kelapa)

A. Blend semua bahan-bahan di atas.
11. Kerang
12. Daun Selom
13. Taugeh
14. Bawang Merah.

B. Kerang direbus dan dibuang kulit.
C. Daun Selom dihiris halus.
D. Toskan Taugeh untuk kekalkan kerangupan.
E. Bawang Merah dihiris nipis.
F. Gaul semua hingga sebati dan sedia dihidang.

Juga sedap dimakan begitu saja.
Sumber: Belacan Fresh Kuala Perlis


Resepi Kerabu Maggi Ala Thai Yang ‘Kaw-kaw’, Siap Sepantas 5 Minit

“Aduh, laparnya perut. Nak keluar malas, nak masak pun tak berapa rajin. Takkan nak makan mee segera lagi. Bosannya! Apa lagi resepi best yang kita boleh olah daripada mee segera ya?”
Mee segera adalah antara makanan ’emergency’ yang disukai ramai, tak kiralah oleh orang bujang ataupun pasangan yang dah berkahwin. Ada masanya tekak memang teringin nak makan mee segera, tapi bosan pula bila asyik-asyik makan dengan cara yang sama.

Kerabu maggi ini adalah antara olahan resepi yang boleh anda buat di rumah. Rasanya macam maggi biasa, cuma ada rasa pedas yang dan masam menjadikannya lebih ‘kaw’.
Dalam perkongsian yang disumbangkan oleh Puan Yanie Rosdi ini, beliau akan menunjukkan cara yang sangat simple untuk membuat kerabu maggi ala Thai yang lazat. Sepantas 5 minit, dah siap untuk dimakan. Walaupun kali pertama mencuba, kesedapannya pasti tak akan mengecewakan anda!

Resepi Kerabu Maggi Ala Thai Yang ‘Kaw’, Siap Sepantas 5 Minit
Untuk membuat kerabu maggi ala Thai, ini adalah bahan-bahan yang diperlukan.

Bahan-bahan

Maggi Thai
Crab stick
Sotong
Udang
Tomato (dipotong dadu)
Serai (dihiris halus)
Bunga kantan (dihiris halus)
Kacang panjang (dihiris halus)
Daun sup (dihiris halus)
Daun limau (dihiris halus)
Lemon (diperah)

Cara-cara
Berikut adalah langkah-langkah membuatnya.
1. Rebus / Celur
Pertama sekali, rebuskan maggi terlebih dahulu. Bila dah agak-agak lembut sedikit, masukkan celurkan udang / sotong & crab stick.
Kemudian, toskan seperti dalam video di bawah ini.

2. Masukkan Bahan-bahan Lain
Seterusnya, masukkan bahan-bahan lain seperti cili, serai, tomato, daun sup, daun limau, bunga kantan, dan kacang panjang yang dihiris halus.
Kuantitinya bolehlah agak-agak macam di bawah ini. Kalau suka lebih pedas, boleh banyakkan lagi cilinya.

3. Perah Lemon
Untuk mendapatkan rasa masam-masam yang ‘kaw’ tambahkan sedikit perahan lemon.
Kalau tak ada lemon, boleh juga gunakan limau nipis.
4. Bubuh Perencah
Akhir sekali, guna perencah maggi Thai dan gaulkan semua bahan hingga sebati. Tak perlu tambah apa-apa lagi dah sebab ia memang dah secukup rasa. Kalau ada yang bertanya, inilah maggi yang saya gunakan. Di pasaraya biasa seperti KipMart atau Jusco pun ada jual.
Kalau nak lagi sedap, boleh juga tambah sedikit sos tiram dan gula mengikut citarasa.

Siap, Sepantas 5 Minit!
Wah memang terliur bila tengok hasilnya. Mudah saja cara membuatnya. Lepas ini, bolehlah cuba di rumah. Sekali-sekala, makan begini mesti menaikkan lagi selera.
Mudah pun mudah.

Selamat mencuba!

*Resepi Kerabu Maggi ala Thai ini dikongsikan oleh Puan Yanie Rosdi dan ia diterbitkan semula dengan kebenaran beliau. Untuk sebarang pertanyaan dan lebih banyak perkongsian tips, boleh follow beliau di SINI.


Resepi Kerabu Maggi ‘Sebijik’ Macam Makan Di Thailand, Aroi Mak!

RESEPI KERABU MAGGI
Sebut sahaja negara Thailand, sudah pasti kita tengah membayangkan makanan-makanan yang enak serta rasa yang pedas dan masam bukan? Bukan sahaja perlu ke negara mereka, malah makanan Thai juga sangat mudah didapati di negara kita kerana hanya berjiran sahaja. Tapi, bak kata orang ‘feel’ itu tak ada tetapi nak juga makan makanan Thailand yang rasa sama macam di sana.

Oleh itu, apa kata anda cuba buat sendiri salah satu menu Thai yang mendapat sambutan hangat iaitu Kerabu Maggi menggunakan bahan-bahan yang mudah didapati tetapi rasa sama macam makan di Thailand!
Baca juga: Jenis-Jenis Insurans Untuk Masuk Thailand, Elak ‘Bala’ Menimpa!

RESEPI KERABU MAGGI MACAM DEKAT THAILAND
1. Rebus 2 bungkus megi Serda ( Jenama lain tak jadi)

2. Rebus seafood. Udang, sotong dan lain. – Letak sebelah dulu.
3. Masukkan 1 packet perencah megi dalam periuk ( kalau masuk 2 packet takut pedas)

4. Perah 11/2 biji limau nipis
5. Masukkan 1 sudu besar sos ikan
6. Masukkan 1/2 sudu besar thai chili paste
7. Masukkan 1/2 sudu Besar gula kabung ( gula putih pun ok )

8. Masukkan 1 sudu besar air rebusan seafood dan kacau.
9. Masukkan megi Serda yang telah di rebus.

10. Masukkan 1/2 biji bawang Holland yang telah di potong, cili padi, tomato, seafood, daun ketumbar dan kacau.
11. Kalau nak masam, perah limau. Nak pedas Tambah chili.
12. Kacau dan hidang.

Sedapnya pedas-pedas!
Sumber: Ariff Budiman Zainal Abidin


Resepi Kerabu Maggi Thai Viral Paling Mudah, Sedap & Pedas Sampai Berasap Telinga!

Sebut sahaja makanan Thai, antara salah satu menu yang menjadi idaman ramai selain tomyam adalah kerabu mi segera. Kerabu mi segera atau kerabu maggi ini mempunyai rasa yang masam-masam pedas yang boleh membangkitkan selera sesiap sahaja terutama sekali buat anda yang ‘hantu pedas’. Bukan sahaja mengenyangkan dan boleh dimakan pada bila-bila waktu, juadah ini sebenarnya tidak sukar untuk dibuat sendiri jika anda tahu teknik yang betul.
Jom kita cuba buat kerabu maggi Thai yang ‘confirm’ rasa macam di Thailand!

CARA BUAT KERABU MAGGI PALING KAW!
Bahan-bahannya;

3 bungkus Maggie Thai/Siam

1 biji buah tomato-hiris

1/2 labu bawang besar- guna bawang besar Holland
Sejengkal batang celery
Segenggam daun ketumbar
1 biji cili merah besar
1 sudu sos ikan-jika suka
1 sudu air asam limau-jika suka
2 peket rempah maggie siam – (yang ada dalam peket maggie tu, 1 lagi tak dipakai).
Bahan Lauknya: Sotong, Udang, Fish cake, Crab stick, Fish ball
Cara-caranya:

1. Panaskan air untuk merebus bahan lauk dan mee segera.
2. Masukkan 1 peket rempah mee segera. Tunggu hingga menggelegak.
3. Masukkan seafood. Udang dahulu baru fish cake. Sebentar sahaja. Bila dah mengerekot, terus angkat. Kalau sotong, jangan rebus bersama dengan udang, rebus sejenis-sejenis…jangan main lebur jer tau..kadar masak dia berbeza.

4. Keluarkan seafood.
5. Dalam periuk rebusan yang sama, masukkan mee segera.

6. Dah lembut, keluarkan. Masukkan dalam mangkuk besar untuk menggaul kerabu. Air rebusan JANGAN DIBUANG!
Siap!

Sumber: Cik Wan Kitchen


Resepi Kerabu Pucuk Paku Tauge Dengan Kerang…Ratah Sebesen Pun Takpe!

Baca nama saja dah buat rasa lapar, belum lagi merasa sudah tentu menusuk ke hati. Ewahhh~
Mempunyai pelbagai rasa seperti pedas, masam, masin dan manis sudah pastinya membuka seribu ruang selera. Jom cuba resepi kerabu pucuk paku tauge dengan kerang!

Baca juga: Cara Mudah Tanam Serai, Bila Bertunas & Berakar Boleh Tanam Terus!
RESEPI KERABU PUCUK PAKU TAUGE DENGAN KERANG…RATAH SEBESEN PUN TAKPE!

Siapa suka makan kerabu pucuk paku tauge dengan kerang? Mehla join akak, sebesen pun meratah ok jer. Sedap!

Ooo~ Masam-masam, pedas-pedas, manis, masin, serai, lengkuas, belacan! Nak buat rasa renyah jugak kan? Tapi makan memang layan betul. Hahaha
Tengok bahan-bahan dia tu. Korang campur aduk gaul-gaul semua bagi sebati. Buatlah dengan penuh kasih sayang benci dendam semualah. Hehe gurau-gurau je. Mehla belajar buat.
RESEPI KERABU PUCUK PAKU TAUGE DENGAN KERANG

Resepinya*** untuk yang buat sikit.
BAHAN-BAHAN :

1 mangkuk kerang yang dh rebus, kopek ambil isi.
[email protected] seikat pucu paku (celur dan tos).
[email protected] genggam tauge (celur dan tos) agak-agak lah kan. Tak suka tauge lembik, nak rangup takyah celur…cuci bersih-bersih saja.
1 biji bawang besar dihiris-hiris nipis. Tak suka bawang takyah letak kikiki.
4 sudu santan pekat.
3 sudu besar kerisik.
2 sudu air limau nipis.
Garam secukupnya. Saya pakai sos ikan. Masin tu ganti garam, sikit je tau masin gila nanti.
Gula biasa agak-agak korang. Saya pakai gula Thai, rasa lemak-lemak manis dia lagi ummphh. Hehe..biasa orang Thai guna gula ni buat Somtham.

BAHAN-BAHAN DIKISAR:
Bahan blender..bahan wajib ya dalam kerabu. Bagi sayalah.

3 batang serai
½ inci lengkuas
Cili api 5 bji – 8 bji. Ikut pedas korang ya, nak pedas bubuh banyak cili.
Belacan. Saya suka belacan banyak. Sebesar ibu jari pun ok dah.

***** Blender air sikit je ya. Bagi boleh blender tu pusing je hehe. Sebab takmau jadi berair kerabu nanti. Kalau rajin 4 bahan tu tumbuklah bagi lumat-lumat, lagi best!
CARA BANCUH KERABU!

1. Mula tuang bahan blender dalam besen.
2. Selapas itu masukkan kerisik, bawang besar, air limau nipis, santan, garam, gula.
3. Gaul bagi sebati. Nak tambah perasa pak aji pun ikut suka.

4. Masukkan isi kerang, pucuk paku dan tauge.
5. Gaul lagi rasa bagi sedap kat tekak ya.
6. Tambah apa yang rasa tak cukup. Yang penting gabungan rasa pedas, masam, masin, manis, lemak santan dan kerisik serai lengkuas bersatu dan berpauk dengan mesra.

Yummy sangat! Kerabu stail utara, meratah saja pun boleh habis sebesen.
Dah buat taq saya ya, nak buat kenangan. Jom belajar buat ya. Basah-basah macam ni berlemak santan, semua perasa cukup nikmat sangat! Tak faham yang mana inbox saya tanya. Thank you sangat-sangat semua kawan-kawan di sini.
Sumber: Facebook Nor Haida via Masak Apa Hari Ni.. (MAHN)


Teknik Cuci Kerang Supaya Tak Berselut, Isi Jadi Bersih & Senang Nak Masak

Kerang merupakan salah satu makanan laut yang menjadi kegemaran ramai juga. Rasanya juga enak dan sesuai untuk pelbagai jenis masakan. Tetapi, kalau anda perasan, kerang merupakan makanan laut bercengkerang yang perlu dicuci dua kali ganda dari makanan laut yang lain. Hal ini kerana, permukaan cengkerang kerang  yang tidak sekata menyebabkan kerang mudah terdedah dengan kotoran. Jadi, sebelum kita masak tu, mesti kita nak bersih-bersihkan kerang tu dulu kan supaya juadah yang disediakan juga bersih.
TEKNIK CUCI KERANG SAMPAI ISI BERSIH
EDITED bagi pencerahan: teknik bersihkan ISI kerang, bukan memutihkan cengkerang. Hasilan ISI kerang yang bersih sila rujuk gambar ‘D’ yang tertera dalam rangkaian komen.

Assalamualaikum & salam sejahtera. Izinkan berkongsi ilmu untuk membersihkan kerang supaya *ISI* kerang tak ada selut.

Rujuk gambar ‘A’:

Selepas bilas (*dan cengkerang dah bersih*) adunkan garam dan cili kering (tak kisah kalau 2-3 batang atau serbuk cili kering kasar. Dalam gambar ialah cili kering kasar sebab stok cili kering dah habis). Ralat garam & cili agak-agak je. Asalkan agak-agak pedas & masin.
Rujuk gambar ‘B’:
Tambahkan air separa bekas, kemudian masukkan pula kerang. Pastikan paras air lebih tinggi dari paras kerang.

Rujuk gambar ‘C’:
Biarkan kerang berendam (atau berenang) selama 45 min – 90 min. Kerang akan dengan sendirinya bersih (self clean through spitting). Boleh di balik-balikan kerang untuk melonggarkan ruang air di antara kerang. Rujuk gambah air keruh yang berbuih
– itulah hasil kerang membuang sisa selut dan kotoran. Ulang 2-3 kali air garam & cili, sampai bersih. Mahupun proses yang lama, tapi tak teruk/penat usahanya. Moga-moga ilmu ini bermanfaat. Selamat mencuba! Wassalam.
Artikel berkaitan : 10 Cara Berbeza Untuk Basuh Kerang Sebelum Masak, ‘Confirm’ Bersih Kerang Tu!


Wanita Temui Telur Lalat ‘Berkampung’ Dalam Kerang Yang Dimakan, Loya Tekak!

Sebut sahaja telur lalat pasti ramai dalam kalangan kita yang tahu bahawa ini merupakan salah satu penyebab kepada keracunan makanan. Kalau terlepas pandang sedikit makanan tidak ditutup dengan betul, habislah makanan anda akan dipenuhi dengan telur lalat!
Tak dapat dibayangkan kalau tengah makan terjumpa makanan yang penuh dengan telur lalat, mahu sakit perut dibuatnya!

Baca juga: Gara-Gara Tak Pandai Kupas Mangga, Calon Menantu Disindir ‘Pedas’ Oleh Bakal Mak Mertua
JUMPA TELUR LALAT ‘BERKAMPUNG’ DALAM KERANG

Wanita yang dikenali dengan nama @dahlahgangerti_ dari Indonesia menerusi aplikasi TikTok itu telah menemui telur lalat pada kerang yang dimakannya. Terkejut dengan penemuan itu, katanya kerang tersebut pada awalnya tertutup. Namun apabila dibuka terdapat banyak telur lalat! Geli!

Mungkin ramai yang pelik dengan situasi ini bagaimana boleh berlaku, namun jelas kelihatan menerusi video tersebut telur lalat memenuhi ruangan dalam kerang berkenaan. Lihat secara jauh pun sudah sangat menggelikan. Apatah lagi jika dilihat secara terang-terangan….

https://media.siraplimau.com/2022/01/Snaptik_7039693630763715866_stronggirl.mp4
“MAHU CIRIT BIRIT DIBUATNYA…”
Menjengah ke ruangan komen, rata-rata warga TikTok berasa geli dengan kejadian tersebut. Namun ada juga warganet yang mengatakan risau apabila membeli makanan laut dari luar. Lebih rela masak sendiri katanya.

Malah ada juga yang meninggalkan komen mengatakan sangat takut untuk beli makanan dari luar memandangkan sejak kebelakangan ini banyak yang berkongsi video mengenai kejadian yang hampir sama.

Sumber: [email protected]


“Teringin pula nak makan snek, tapi malasnya nak keluar. Kalau tak silap dalam peti sejuk ada crab stick. Bolehlah cuba resepi kerepek ketam ni.”
Kerepek ketam yang crispy ini memang sesuai sangat dijadikan kudapan bila menonton TV atau sambil bersembang. Sekali hadap saja boleh ‘licin’!

Menariknya, resepi kerepek ketam yang dikongsikan oleh Puan Norhayati Hashim ini tersangatlah ringkas. Kami yakin anda semua boleh mencubanya sendiri di rumah.
Mari kita lihat resepi kerepek ketam selengkapnya.

Cara Buat Kerepek Ketam Rangup, Semudah ABC!
Berikut adalah bahan-bahan yang diperlukan untuk membuat kerepek ketam.

Bahan-bahan

2 Bungkus crab stick
1 Sudu kecil serbuk cukup rasa
1/2 Sudu kecil serbuk lada putih atau hitam
1/2 Sudu kecil serbuk kari
3 Tangkai daun kari
Minyak untuk mengoreng

Cara-cara
Ini pula cara membuat kerepek ketam yang semudah ABC!
1. Defrost
Mula-mula, keluarkan crab stick dari freezer dan rendam dalam air untuk nyahbeku (defrost).
2. Koyakkan
Kemudian, toskan lebihan air dan koyak / siat-siatkan crab stick halus-halus mengikut uratnya.

3. Perasakan
Seterusnya, perasakan mengikut citarasa anda. Untuk resepi kerepek ketam kali ini saya gunakan serbuk cukup rasa, lada putih / hitam, serbuk kari, dan daun kari.
Gaulkan semua hingga sebati.

4. Goreng
Bila dah siap diperasakan, bolehlah sedia untuk menggoreng. Macam biasa panaskan minyak dalam kuali dan goreng crab stick yang dah disiat tadi. Tunggu hingga rangup.
5. Siap
Bila warna dah bertukar keperangan atau golden brown dan teksturnya nampak menjadi rangup, bolehlah diangkat. Toskan minyak dan tunggu sejuk sedikit. Siap dihidang!

Boleh disimpan dalam bekas kedap udara.

Mudahnya, Jom Cuba!
Memang puas hati bila buat sendiri. Krup krap krup krap bunyinya! Rasa macam tak cukup, lebih-lebih lagi kalau dimakan beramai-ramai.
Variasikan ikut cara tersendiri. Bagi yang suka extra pedas, mungkin boleh tambah serbuk cili. Kalau ada yang suka perasa cheese, boleh tambahkan cheese powder dan sebagainya. Kalau nak buat versi sihat, goreng begitu saja pun dah cukup sedap.
Semudah ABC kan? Memang tak rugi membuatnya. Selamat mencuba!

*Resepi kerepek ketam ini dikongsikan oleh Puan Horhayati Hashim dan ia diterbitkan semula dengan kebenaran beliau. Follow Facebook beliau di SINI untuk lebih banyak perkongsian resepi.


Resepi Kerepek Pisang Guna 3 Bahan Magik, Jadi Kuning Keemasan!

Kerepek pisang merupakan kudapan yang sangat dikenali dalam kalangan rakyat Malaysia. Kebiasaannya, ia dinikmati sewaktu minum petang, lepak bersama rakan-rakan atau dijamukan kepada tetamu yang bertandang. Nak lagi seronok mengunyah kudapan ini sewaktu berada di depan kaca televisyen.
Rasanya yang berlemak masin dan rangup membuatkan sesiapa sahaja yang menikmatinya tidak akan menolak. Mungkin ada sesetengah dalam kalangan anda yang menggunakan air garam dan serbuk kunyit sebagai bahan pelengkap.

Namun, berbeza pula dengan resepi kerepek pisang kali ini. Hanya menggunakan tiga bahan ‘magik’ di bawah, boleh saja menjadikan pisang itu kuning keemasan! Malah, ada juga rahsia bagaimana untuk menaikkan aromanya. Jom cuba!
Baca juga: Resepi Nasi Goreng Cabai Tumbuk Zaman Atok Nenek Dulu Kala, Confirm Sedap!

RAHSIA MENAIKKAN AROMA PISANG DARI PENIAGA KEREPEK!
Gambar: Dapat dua balang bersaiz sedang.

Kerepek pisang mudah 3 bahan. Cukup rasa lemak masin rangup. Warna pun cantik tak perlu guna air garam dan serbuk kunyit.
Nak tambah aroma masukkan dua tiga hiris bawang putih masa menggoreng, rahsia dari peniaga kerepek.
RESEPI KEREPEK PISANG 3 BAHAN
BAHAN-BAHAN & CARANYA:
Gambar: Puan Anis menggunakan pisang berangan.

Pisang 1 sikat.
Marjerin 1 cawan (200g).
Minyak masak 1/2 kilo.

1. Kupas kulit pisang berangan dan sagat.
2. Panaskan minyak dan pisang sedia untuk digoreng.

Sumber: Facebook Khaula Anis via Masak Apa Hari Ni..(MAHN)


Resepi Kerepek Terung Rangup, Kudapan Untuk Ajar Anak Minat Makan Sayur

Pelbagai cara dilakukan oleh ibu bapa untuk mengajar anak makan sayur-sayuran. Hal ini kerana, bukan senang nak ajar anak makanan berkhasiat tersebut. Maka, tidak hairanlah jika ada dalam kalangan ibu bapa yang mencari idea untuk menghasilkan makanan yang menarik minat anak.
Antaranya, resepi Kerepek Terung yang dibuat oleh saudara Wan Muhammad Hafiz Satar. Menurutnya, kerepek terung ini dijadikan sebagai kudap-kudapan untuk anak-anaknya dan tidak sangka ia berjaya menarik minat mereka untuk menikmatinya.

Baca juga: Rahsia ‘Masak’ Air Teh Tarik Kaw Sedap, Rupanya Kena Guna Bahan Ini Selain Teh & Susu!
ANAK JADI TERTARIK, SEKEJAP SAJA KUDAPAN HABIS!

Bila tengok bekal anak pepagi, ramai juga yang tanya baba macam mana baba ajar anak makan sayur. Sebenarnya bebudak ini dari kecil lagi baba ajar makan sayur dan salah satunya buat kudap-kudapan.

Diorang dengan bahan berasaskan sayur macam untuk makan petang hari ini baba buatkan KEREPEK TERUNG. Memang sedap rangup-rangup. Sekejap saja habis hehehe.
Cara nak buat senang saja. Pastikan terung yang keras, yang lembik tak jadi ya.
RESEPI KEREPEK TERUNG RANGUP & PEDAS BOLEH ADJUST
BAHAN-BAHAN:

Terung
Serbuk kunyit
Garam
Tepung jagung
Serbuk Cili (pilihan)

CARA PENYEDIAANNYA:

1. Hanya potong terung nipis-nipis.
2. Kemudian tabur garam dan serbuk kunyit. Gaul-gaulkan bersama.
3. Selepas itu, tabur tepung jagung bagi dia bersalut dengan terung tadi.
4. Nak pedas saya tabur serbuk cili.
5. Terakhir, bolehlah goreng.
*Tepung tidak perlu bancuh air. Tabur saja, sebab nanti air yang ada pada terung akan lekatkan tepung tadi.
Kalau ada tepung bestari lagi sedap! Tak payah dah garam, serbuk kunyit dan tepung jagung tu.
Sumber: Facebook Wan Muhammad Hafiz Satar via Masak Apa Hari Ni..(MAHN)


Cara Buat Keropok Guna Bayam Brazil, Bukan Saja Rangup Tapi Sihat Juga!

Bayam Brazil atau nama saintifiknya Althernanthera sissoo adalah spesies tanaman sayuran yang berasal daripada Brazil dan Amerika Selatan. Selain dapat dijadikan hidangan yang lazat, Bayam Brazil sangat berkhasiat untuk kesihatan kita. Bayam Brazil dapat melawan kanser, mengekalkan kesihatan mata, sumber vitamin K dan juga dapat menguatkan tulang. Bagi mereka yang ingin berdiet, Bayam Brazil dapat menurunkan berat badan.
Jadi, wanita ini turut berkongsikan resepi keropok bayam Brazil yang sangat mudah. Di samping makan keropok yang sedap tu boleh juga dapat khasiat dari bayam Brazil ni kan?

RESEPI KEROPOK BAYAM BRAZIL
1. Bersihkan bayam Brazil sampai betul-betul bersih. Rendam dalam banyak air sebab nak tanggalkan pasir yang banyak melekat bawah-bawah daun. Bilas sampai bersih tau.

2. Gaul dengan telur. Untuk sebesen ni Sha taruh 3 biji telur baru nanti tepung elok melekat.

3. Gaul dengan tepung Kentucky atau tepung goreng ayam ala-ala KFC tu. Yang ni Sha guna tepung Kentucky jenama Nona Hot & Spicy. Gaul tepung sampai rasa elok melekat pada bayam Brazil tu.

4. Sha tak ada sukatan berapa banyak tepung. Ejas sendiri jer sampai rasa puas hati.

5. Gaul sampai macam ni.. Agak kurang boleh tambah tepung lagi. Nak tau hasilnya ok ke tidak try goreng setangkai dua. Kalu ok.. Tak payah tambah tepung. Kalau tak ok tambah laa tepung sampai nampak ok.

6. Goreng sampai garing. Jangan sampai hangit yer.. Nanti pahit pulak.

7. Tada!… Dah siap… Boleh layan depan TV sambil layan movie.

Sumber : Dania Danisha


Cuma Guna 2 Bahan. Ini Cara Buat Keropok Beras Untuk Bayi Tanpa Garam, Gula & MSG

Sejak bayi dah tumbuh gigi, mungkin bayi akan lebih berminat pulak dengan makanan yang keras sedikit. Tapi kalau kita bagi keropok ikan yang kita biasa makan ni takut kurang sesuai pula diberi selalu sebab ia ada kandungan garam dan pengawet kan.
Jadi, ibu-ibu yang berminat bolehlah cuba buat keropok beras untuk bayi ini.

Ada disertakan resepi serta langkah step-by-step oleh Puan Farah Ain A Darwish.
Jom tengok selengkapnya di bawah ini.

Resepi Keropok Beras Homemade Untuk Bayi

Hari ni saya saja nak cuba buat keropok beras untuk baby.
Kalau nak ikutkan, sebenarnya boleh juga guna laksa beras atau rice paper untuk Vietnam rolls tu (ada kandungan garam).
Sama saja konsep dan rasanya.
Tapi saya memang suka DIY dan bagi yang nak cuba buat sendiri boleh ikut cara ini.
Bahan-bahan

Satu cawan nasi (saya guna cup sukatan)
Sedikit air
Bahan perasa jika suka: serbuk bilis, serbuk bawang putih

Cara-cara
Berikut adalah cara buat keropok beras baby satu persatu.
1. Kisar
Mula-mula kisarkan semua bahan sampai halus menggunakan blender.

2. Buat Lapisan Nipis
Kemudian, sapu rata nipis-nipis bahan tadi di atas silicone baking mat atau baking paper.

3. Panaskan Hingga Kering
Panaskan dalam oven dengan suhu paling rendah iaitu sekitar 80-100 darjah celcius selama lebih kurang sejam.
Ingat, kena selalu check tau. Jangan bagi dia hangus.
Selain guna oven, boleh jemur dekat panas atau guna dehydrater jugak.

4. Goreng
Bila tekstur lapisan tadi dah kering macam kertas, kopek dari baking paper.
Boleh pecah-pecahkan dan kemudian goreng dalam minyak panas.
Cara saya buat, panaskan minyak dan buka api kecil. Guna penyepit celup dalam minyak. Sekejap je sampai dia kembang, terus angkat.
Saya goreng sekeping demi sekeping sebab dia cepat hangus.
Siap!
Beginilah hasilnya.

Puas Hati Buat Sendiri
Memang puas hati buat sendiri walaupun kejadian tak seberapa dan kena tunggu lama.
Walaupun cuma dapat sebalang kecil, kita tak risau nak bagi makan dekat anak kecil kan?
Kalau berminat, ibu-ibu bolehlah cuba resepi keropok beras baby ni di rumah.
Baby mesti suka!

*Resepi keropok beras untuk bayi ini disumbangkan oleh Puan Farah Ain A Darwish menerusi Facebook Group Happy Baby Foods Malaysia. Ia telah disunting dan diterbitkan semula dengan kebenaran. Sebarang maklumat lanjut atau pertanyaan berkaitan resepi boleh diajukan melalui post asal beliau di SINI.


Resepi Keropok Lekor 3 Bahan. Senang Je Nak Buat Rupanya!

“Alahai, kenapa orang jual keropok lekor takde kat pasar malam hari ni. Kempunan aku nak makan keropok lekor. Kena tunggu minggu depanlah jawabnya…”
Keropok lekor adalah snek kegemaran rakyat Malaysia tanpa mengira bangsa dan usia. Berbeza dengan keropok biasa, keropok lekor mempunyai sedikit isi ala-ala fish stick. Luarannya yang rangup dan dalamannya lembut menjadikan keropok lekor begitu enak dinikmati.

Sebenarnya, mungkin ramai tak tahu bahawa cara membuat keropok lekor ini tidak begitu sukar. Percaya atau tidak, anda boleh cuba menghasilkannya sendiri di rumah hanya dengan 3 bahan utama saja – seperti resepi yang dikongsikan oleh Puan Eyna ini.
Nak tahu caranya? Jom ikuti perkongsian beliau di bawah ini selengkapnya.

Resepi Keropok Lekor 3 Bahan, Sedap & Mudah
Keropok lekor homemade ini saya buat untuk hidangan makan petang. Memang mudah, cepat, dan sangat sedap.

Hanya perlu 3 bahan dan anda tak perlu bersusah payah membelinya di kedai lagi.
Bahan-bahan

10 ekor ikan kembung / selayang
2 cawan setengah tepung ubi
1 cawan tepung gandum

*Garam & Ajinomoto secukup rasa
Cara-cara
Dah ada 3 bahan di atas? Mari tengok cara membuatnya pula. Simple saja.
1. Kisar
Pertama sekali, kisar isi ikan mentah-mentah guna blender. Tak perlu rebus ya.
Masukkan sekali sedikit garam, ajinomoto, dan air sejuk. Kisar sampai sebati.
2. Campurkan Tepung
Seterusnya, pindahkan bahan yang telah dikisar ke dalam satu bekas besar.
Kemudian, masukkan pula 1 cawan tepung gandum dan 2 cawan setengah tepung ubi.
3. Uli & Bentukkan
Gaulkan bahan kisar dengan tepung dan uli hingga ia menjadi doh.
Bila dah jadi doh, bentukkan jadi panjang-panjang macam keropok lekor mentah yang biasa kita tengok di kedai tu.

4. Rebus
Langkah seterusnya, rebuskan keropok lekor yang telah dibentuk tadi dalam air yang dipanaskan.
Kalau dah masak, nanti keropok lekor akan timbul. Dah bolehlah angkat dan toskan.

5. Sejukkan
Sejukkan sekejap dan potongkan kecil-kecil ikut citarasa masing-masing. Ada yang suka nipis, ada yang suka tebal. Terpulanglah ya.

6. Sedia Digoreng
Panaskan minyak dan goreng seperti biasa.
Inilah hasilnya. Rangup di luar, lembut di dalam. Sedap tau.

Wah, Simple Sangat Rupanya!
Dah siap dah keropok lekor 3 bahan. Mudah saja, bukan? Bahan-bahan pun tak susah nak cari.
Dengan perkongsian resepi ini, mudah-mudahan lebih ramai yang dapat membuatnya sendiri di rumah. Mana tahu, mungkin ada yang dapat jana pendapatan tambahan sekaligus.
Selamat mencuba!

*Resepi ini dikongsikan oleh Puan Eyna melalui Facebook dan ia diterbitkan semula dengan kebenaran. Untuk pertanyaan lanjut, boleh rujuk post asal atau follow beliau di SINI.


Resepi Keropok Nasi Guna Nasi Lebihan Semalam

Kebiasaannya keropok ikan sahaja yang sering kita dengarkan? Berbeza pula kali ini apabila keropok nasi menjadi bualan hangat di media sosial.
Kalau ada nasi lebihan semalam, jangan dibuang kerana ia boleh digunakan untuk menghasilkan keropok nasi. Ranggup dan sedap. Bahan-bahan yang diperlukan juga tidak terlalu rumit. Sekali cuba pasti mahu lagi.

Baca juga: Cara Buat Jeruk Petai, Sedap, Ranggup & Tahan Lama
Baca juga: Resepi Fishcakes & Isi Ketam ‘Crispy’, Memang Layan!

RESEPI KEROPOK NASI GUNA NASI LEBIHAN SEMALAM
Hari ini saya nak tunjuk keropok nasi.  Hasil dari baki nasi sejuk yang mas simpan dalam peti ais.

Bahan-bahan:

1 mangkuk nasi sejuk
1 bungkus tepung ubi
Secubit rasa (mengikut citarasa masing-masing)
Sedikit garam
1 kotak pati ikan bilis
Air

Cara-cara penyediaan:
– Kisar semua bahan di atas sehingga halus dan hancur. Sukatan air ikut sukatan mesin pengisar masing-masing.
– Masukkan bahan yang dikisar kedalam besen dan uli bersama tepung ubi kayu. Uli sampai tepung tu tak melekat dekat tangan.
– Kemudian, bila dah cantik bulat-bulat gelonjong macam dalam gambar rilekskan selama 1/2 jam.
– Kemudian rebus tepung tu dalam 20 minit sampai tepung tu timbul. Agak-agaklah kalau dah nampak cantik ambik dan sejukkan. Dah sejuk masuk dalam peti ais.

– Nak letak pewarna atau kosong pun boleh. Dah sejuk baru sapu pewarna. Biarkan kering dan bolehlah potong senipis-nipisnua dan susun macam dalam gambar.

– Keringkan bawah cahaya matahari sampai betul-betul kering dan keras. Barulah angkat dan boleh goreng.

Nak buat makan sendiri boleh, nak jual pun boleh. Selamat mencuba!
Sumber: Facebook Masrizah Jauhari


Resepi Keropok Ubi Kayu Homemade, Senang Je Rupanya!

“Sedapnya keropok ubi kayu ni. Kena belajar buat sendiri nampaknya…”
Selain keropok ikan, keropok ubi kayu juga menjadi kegemaran ramai. Boleh disira pedas dan dijadikan kudapan sewaktu petang. Rupanya mudah sahaja nak buat keropok ubi kayu di rumah. Bahan-bahan pun tak rumit. Nak tahu macam mana? Jom tengok perkongsian Suraya Soib cara-cara mudah dan cepat.

Baca juga: Resepi Sambal Pucuk Ubi Goreng Viral, Juadah Warisan Negeri Sembilan
RESEPI KEROPOK UBI KAYU HOMEMADE, SENANG JE
Ini namanya keropok ubi kayu. Sedap sangat Tambah pula sendiri buat.

Bahan-bahan:

Ubi kayu
Tepung ubi
Garam secukupnya
Udang kering atau ikan bilis secukupnya

Cara-cara penyediaan:
1. Parut ubi

2. Campurkan ubi yang diparut dengan tepung ubi
3. Masukkan garam dan kalau nak campur udang kering ke ikan bilis ke boleh la. Kisar sehingga hancur

4. Tepek atas daun pisang dan kukus smpai masak

6. Jemur sampai kering

7. Dah kering boleh goreng

Siap. Mudah kan? Nampaknya lepas ni asyik makan keropok ubi homemade sahaja la. Buat banyak-banyak baru puas makan. Selamat mencuba!
Sumber: Facebook Suraya Soib


Resepi Ketupat Kacang Macam Orang Utara, Lain Dari Yang Lain!

“Rasalah ketupat ini dengan rendangnya sekali…”
Dah nak masuk bulan Ramadhan ni, banyak pula menu-menu yang biasanya setahun sekali dua kita buat telah pun muncul semula. Antaranya ialah ketupat yang mempunyai pelbagai jenis seperti ketupat palas dan ketupat nasi yang terkenal.

Namun, berbeza pula kali ini, sedikit unik berkenaan resepi ketupat iaitu resepi ketupat kacang yang dikongsikan oleh Puan Eira. Jom baca!
Baca juga: Resepi Rendang Tok Versi Tumis, Sedap & Lain Dari Yang Lain!

RESEPI KETUPAT KACANG MACAM ORANG UTARA, LAIN DARI YANG LAIN!

Lama tak menupat sejak jari kena penyakit trigger finger. Malam ni kita buat slow-slow dan steady.
2 kg beras pulut 1 jam 45 minit jugak nak siap pun. Syukur! Walaupun terasa kepedihannya di situ haha.
RESEPI KETUPAT KACANG CARA PUAN EIRA

Beras pulut susu 1 kg di rendam.
700 gram santan fresh.
300 gram kacang ketupat yang di rebus hingga hempuk.
Air 1 cawan 1/2.
Gula 3 sudu makan (rata).
Garam 1 sudu makan (rata).
Daun pandan

CARA-CARA PENYEDIAANNYA~

1. Masuk santan, air & daun pandan hingga mendidih.
2. Sesudah mendidih masuk kacang, gula & garam.
3. Sewaktu mendidih perlahankan api.
4. Dalam 5-10min santan mendidih boleh masukkan pulut.
5. Kacau sebati tanpa henti sehingga santan kering dan keluar minyak.
6. Siap sedia untuk di balut. Selamat mencuba!
RESEPI KETUPAT KACANG MENDAPAT PERHATIAN NETIZEN!
Menjengah di ruangan komen, rata-ratanya ramai netizen yang menggemari ketupat kacang ini dan khabarnya ketupat ini banyak dibuat di negeri-negeri utara dan pantai timur. Sehingga kini, resepi ketupat kacang telah mendapat sebanyak 621 perkongsian di laman Facebook.

Tibanya bulan Syawal nanti, bolehlah pula cuba resepi ketupat kacang. Mana tahu berkenan di hati. Selamat mencuba!
Sumber: Facebook Art Eira via Masak Apa Hari Ni..(MAHN)


Cara Mudah Buat Ketupat Pulut Guna Daun Pandan. Lembut & Harum Semerbak!

“Bestnya kalau dapat makan ketupat pulut raya ni. Tapi susah betul nak cari daun palas. Daun pandan adalah berlambak dekat belakang rumah tu…”
Ketupat pulut adalah antara makanan yang paling digemari ketika hari perayaan. Hidangan ini agak istimewa dan berbeza sedikit berbanding ketupat nasi sebab tak semua rumah membuatnya.

Mungkin juga ada yang merasakan ianya lebih renyah dan leceh. Tapi sebenarnya, anda boleh membuatnya dengan mudah saja di rumah. Bayangkan kalau pulut tu dibalut dengan daun pandan. Mesti satu rumah akan berbau wangi bila dimasak!
Jom tengok resepi sumbangan Puan Mieza Hasmiza ini. Menurutnya, inilah versi ketupat pandan yang dibuat oleh emaknya sendiri.

Apa yang menariknya, cara yang beliau kongsikan ini mudah sangat, sebab kita boleh guna rice cooker saja.

Cara Buat Ketupat Pulut Guna Daun Pandan. Lembut & Harum Semerbak!
Bahan-bahan

Beras pulut
Santan
Garam secukup rasa
Daun pandan untuk membalut

*Sukatan beras pulut dan air santan  sama banyak
1. Rendam Beras Pulut
Mula-mula, rendamkan dulu beras pulut selama 1 jam.
2. Masak Pulut Dengan Rice Cooker
Kemudian, sukatkan air santan dan beras biar sama banyak.
Saya masak dalam rice cooker senang. Tunggu sampai agak-agak berasnya dah melekat dan anjal. Separuh masak pun tak apa sebab nanti kita akan kukuskan lagi.
3. Sejukkan
Bila dah tutup suis rice cooker, cedokkan pulut yang dah hampir masak ke dalam talam atau pinggan.
Kita nak biarkan pulutnya sejuk sedikit supaya mudah nak diisi dalam daun pandan nanti.
4. Balutkan
Bila pulut dah agak sejuk, bolehlah balut pulut tadi dengan daun pandan.
Boleh tengok cara isikan pulut ke dalam kelongsongnya dalam gambar di bawah ini.

Boleh nampak yang akhir sekali tu saya ikat dengan tali rafia aja senang.
Tips 1: Jangan isi penuh sangat sebab nanti ia akan mengembang bila dah dikukus. Kita taknaklah isinya terkeluar pula daripada sarungnya.
Tips 2: Kalau nak daun tu tak patah masa nak membalut, ambil daun pandan sehari awal dan rendam dalam air supaya lembut dan mudah dibentuk

5. Kukus 15-20 minit
Bila dah siap balut, saya kukus lagi selama 15-20 minit.
Kalau tak pasti takut tak masak, lepas 20 minit boleh cuba ambil sebiji dan rasa. Alhamdulillah saya cuba tengok, memang dah masak elok.

Ini hasilnya yang dah siap kukus, bolehlah dihidangkan dengan rendang, serunding atau kari kesukaan masing-masing.

Sedap, Wangi Dan Lembut!
Wah, dah siap pun ketupat pandan kita. Memang tergoda tengok. Lembut dan sedap sangat rasanya. Nak buat pun senang, kan?
Jom cuba buat di rumah!

*Resepi ketupat pandan ini dikongsikan oleh Puan Mieza Hasmiza. Ia telah disunting dan diterbitkan semula dengan kebenaran. Untuk sebarang pertanyaan, rujuk post asal beliau di SINI.


Resepi Kimchi Air Tangan Ibu Orang Malaysia, ‘Sebijik’ Rasa Macam Makan Di Korea!

Kimchi merupakan makanan tradisional negara Korea, yang kebiasaannya dihidangkan pada waktu makan dengan hampir semua masakan, selain digunakan sebagai ramuan sewaktu memasak pelbagai jenis hidangan.
Selain itu, kimchi adalah salah satu jenis sayur masin hasil pemerapan yang dibuat dengan mencuci sayuran yang sudah digaram dan memerap dengan pelbagai jenis bahan. Kimchi juga kaya dengan ratusan jenis dengan ciri khas aroma yang keras tajam dan menyengat.

Justeru itu, bagi peminat Drama Korea yang rasa terliur untuk menikmati kimchi yang sentiasa dipamerkan di dalam KDrama bolehlah anda mencuba resepi di bawah dari Puan Aisyah Humaira yang merupakan resepi kimchi dari air tangan ibunya.
Baca juga: Resepi Nuget Nasi, ‘Trick’ Bagi Anak Yang Susah Nak Makan Nasi!

KIMCHI AIR TANGAN ORANG MALAYSIA!

Kimchi dari air tangan ibu yang disayangi. Paling sedap dan kena dengan selera. Masa Zie mengandungkan baby Khalid haritu sampai mengidam lah kimchi umi ni. Alhamdulillah umi terus buatkan.
Ranggup, segar, pedas, masam, masin dan manisnya sempurna sedikit rasa lemak-lemak dari serbuk cili. Pernah beli di pasar raya tak boleh telan banyak. Masam, masin sangat dan terlalu kuat rasa jeruk. Zie kongsi disini resipi kimchi my mom.
RESEPI KIMCHI AIR TANGAN IBU
BAHAN SAYUR:

1 biji kobis panjang pilih yang besar.
1 batang lobok merah- dihiris halus memanjang.
1 tangkai daun bawang.
1 genggam daun kucai.
½ biji sengkuang dihiris nipis memanjang.
1 sudu kecil bijan disangai (optional).
Garam kasar secukupnya untuk perap kobis.

BAHAN PES:

4 sudu besar serbuk cili babas atau mengikut pedas disukai.
4 susu besar cili kisar/cili boh.
6 sudu besar cuka makan.
3 sudu besar minyak bijan.
Sos ikan secukup rasa.
Gula dan garam secukup rasa.

BAHAN KISAR:

1 biji epal fuji.
½ biji buah lai/pear.
2 biji bawang besar.
2 ulas bawang putih.
1 inci halia.
1 sudu makan udang kering.

CARA #DAPURLPOLIS:

1. Cuci kobis hingga bersih.
2. Hiris ikut saiz disukai dan tabur garam kasar di setiap helaian kobis.
3. Perap 1 jam, siap perap bilas kobis dengan air sambil tekan-tekan buang air masin dari kobis.

4. Toskan tekan-tekan lagi supaya kering air pada kobis (kalau air banyak nanti kimchi jadi terlalu berkuah).
5. Dalam bekas besar masukkan semua bahan pes dan bahan kisar lalu kacau sebati. Cuba rasa sedikit, pes kimchi mesti rasa pedas-pedas, manis, masin dan masam.

6. Masukkan kobis dalam bekas berisi pes tadi bersama semua bahan sayur diatas dan ratakan pes pada keseluruhan sayur.
Siap! Enak makan yang baru siap. Ranggup-rangup dan boleh jerukkan perap simpan dalam peti.
#kimchidapurpolis #kimchi
Sumber: Facebook Aisyah Humaira via Masak Apa Hari Ni..(MAHN)


Sedapnya Tengok Oppa Makan..Ini Resepi Kimchi Menjadi ‘Teruk’ Walaupun Tak Cukup Bahan

Sebut sahaja negara Korea sudah pasti kita terbayang pelakon-pelakon kacak KDrama yang sering menghiasi kaca televisyen di rumah. Selain itu, makanan yang disajikan terutama sekali kimchi memang nampak menggiurkan tambah pula kalau dapat makan bersama ‘oppa’ kacak tersebut kan? Tapi, apakah resepi kimchi yang paling menjadi kalau tak cukup bahan macam di Korea?
Jangan risau kalau tak boleh terbang ke Korea, kerana anda dah boleh buat kimchi rasa sama macam makan di sana walaupun bahan-bahan tak cukup. Bukan itu sahaja, resepi ini juga memang kena sangat dengan tekak orang Melayu yang baru nak cuba makan makanan Korea!

RESEPI KIMCHI MENJADI ‘TERUK’ WALAUPUN TAK CUKUP BAHAN

Al-kisahnya, tadi pi pasaraya tengok seksyen clearance barang basah terjumpa kobis panjang RM 1.20 seikat besaq. Nak layu layu sikit kat bahagian luaq tapi dalam elok lagi. Pulak ada jugak lobak putih tapi patah muncung dah. 50sen. Carrot 3 batang seplastik 98sen yang hitam satu. Kitanya teringin nak makan kimchi. alang-alang tu beli jelah, merajinkan diri buat, kadang kalau beli yang ready made selalunya acidity dia too much. Pastu pedas sangat, i kennot tahan. Sudahnya terhasil 4 botol untuk stock setahun, costing semua, RM 2.70. Garam gula bawang halia kicap sotong serbuk cabai tepung beras memang ada kat rumah dah. Harini tidoq peluk kimchi sebab rasa menang membeli. k lah bye.

BAHAN BAHAN POTONG (semua bahan potong ikut saiz mulut)

-Kobis panjang (rendam dengan garam yang banyak selama 2 jam pastu bilas 3x)
-Bawang holland (optional, saya letak sebab saya suka)
-Daun bawang (saya tak suka so saya tak letak)
-Lobak putih
-Carrot
(bahan-bahan bergantung pada banyak mana makan)
BAHAN BAHAN BLEND
1.Bawang besar sebijik, bawang putih selabu, halia seinci, sebiji buah lai atau epal merah (optional, ada takpa, takda takpa)
udang kering dua jemput (takda pakai ikan bilis takpa tapi kalau dua dua takda, tak payah letak)
-MASA BLEND LETAK AIR MASAK SIKIT JE AGAK-AGAK LEPAS UNTUK BLEND SEBAB KALAU BANYAK AIR TAK SEDAP NANTI

BAHAN BAHAN PERISA
-Serbuk cili ikut kepedasan masing-masing. (saya guna brand BABAS je tayah la korea gochujang apa, guna je ape ade)
-Garam gula kicap ikan atau kicap sotong secukup rasa. (saya suka manis-manis pedas, so saya lebihkan gula sikit)
BAHAN KUAH
2.Tepung beras dimasak atas api sampai kental. (takda, boleh guna tepung pulut, tepung jagung. takda jugak ? Skip jelah takyah letak)
CARA-CARA
-Gaul semua bahan dengan sebati. Masukkan dalam bekas kegemaran, tinggalkan sikit ruang udara sebab proses penapaian mengeluarkan gas. Bimbang buka-buka tuppaware meletup kena muka, bangggg debushhhhh~. nak cepat makan, letak kat luar 2-3 hari. Lepastu boleh makan, lepastu masuk peti sejuk ataupun lepas buat letak je dalam peti sejuk. Harini buat minggu depan makan.
Sumber: Ika Ezzati Kamal


Resepi King Oyster Kacang Buncis, Lebih Kenyal Dari Cendawan Shitake

Sekiranya anda tidak menggemari cendawan shitake, mungkin boleh beralih rasa kepada cendawan king oyster. Melalui perkongsian cerita dari Puan Niesa Hasan, king oyster tidak mempunyai bau seperti shitake.
Malah, teksturnya lebih kenyal sehingga berjaya menjadikan cendawan ini sebagai pilihan utamanya. Mari ikuti resepi cendawan king oyster kacang buncis yang dimasak menggunakan sos tiram dan lada hitam.

Baca juga: Betul Ke Makan Limau Mandarin Jadi Punca Batuk? Ahli Kimia Jelaskan & Ini Cara Mencucinya…
CENDAWAN KING OYSTER TIADA BAU & LEBIH KENYAL

Masa tengah pilih shitake mushroom dekat Lotus’s tadi, ada Aunty Chinese tegur. Dia tanya macam mana you masak mushroom ni?

Niesa bagitau dia masak osyter blackpepper. Kadang rebus biasa macam tu je. Lepas tu aunty suggest untuk try king oyster mushroom. Dia cakap masak sama je macam shitake mushroom.
Aunty siap ajar cara pilih king oyster mushroom dan cara nak potong. Baik sangat dia. Dia siap cakap, nanti mesti akan repeat beli dan tak nak beli shitake dah hehe.
Gambar hiasan: Cendawan King Oyster – Google.com.
Niesa cuba masak tadi, memang sedap king oyster mushroom ni. Lebih kenyal daripada shitake, tak ada bau macam shitake mushroom tu. Siapa yang tak suka shitake, boleh try king oyster mushroom.
Dah boleh masuk list favourite king oyster mushroom ni. Harga normal dalam Rm3.++, tapi tadi ada clearance dapat Rm1.50++ je.
RESEPI OYSTER BLACKPEPPER: KING OYSTER KACANG BUNCIS
BAHAN-BAHAN:

Cendawan King Oyster.
Kacang buncis.
Bawang Holland.
Bawang putih.
Sos Tiram.
Kicap manis.
Serbuk Blackpepper.
Gula.

CARA PENYEDIAANNYA:
1. Tumiskan bawang holland dan bawang putih

2. Bahan tumis dah garing, masukkan oyster sauce (sos tiram) dalam 2 sudu besar.

3. Masukkan kicap manis, agak-agak untuk gelapkan kuah. Boleh masukkan gula sesudu untuk balancekan rasa.
Garam niesa tak letak sebab dah guna osyter sauce.

4. Masukkan blackpepper, sesuaikan dengan citarasa masing-masing.

5. Boleh tambahkan sedikit air kalau suka berkuah. Biarkan mendidih sekejap.

6. Masukkan king oyster mushroom. Kebetulan ada kacang buncis dalam fridge, Niesa masukkan je sekali.

7. Kacau rata manja-manja je, biarkan seketika dalam 4-5 minit. Dah siap!

Sumber: Facebook Niesa Hasan


Resepi Kiub Ayam Dari Bahan Sebenar Tanpa Perasa MSG, Sesuai Untuk Kanak-Kanak!

Ada kalanya, sesetengah individu bila memasak akan mengggunakan kiub ayam sebagai pengganti bahan perasa semula jadi seperti garam dan sebagainya untuk mendapatkan hasil yang sedap dan cepat. Namun, ada juga yang risau akan kesannya jika bahan itu terlalu kerap dicampurkan dalam masakan kerana mengandungi bahan perasa MSG.
Maka, penyelesaian kepada hal ini adalah dengan membuat kuib ayam sendiri menggunakan bahan ayam dan sayur yang sebenar tanpa campuran perasa MSG. Jom ikuti perkongsian resepi dari Puan Mazliana Mazlan.

Baca juga: Resepi Cucur Versi Sihat & Kaya Nutrisi, Sesuai Untuk Anak Makan!
KIUB AYAM DARI AYAM & SAYUR SEBENAR TANPA PERASA MSG
Gambar: Mudah sangat.

Sambil tidurkan anak pun boleh buat kiub ayam dari ayam dan sayuran sebenar tanpa perasa dan MSG. Dulu, kiub ayam mesti jadi stok tak pernah putus saya di rumah.

Bubur. Nasi ayam. Sup. Mee hailam. Nasi goreng. Banyakkan kegunaan kiub ayam penyedap rasa makanan.
Elakkan guna kiub ayam pasaran untuk masak makanan anak-anak ya. Kiub ayam bukan dari ayam sebenar dan tinggi pulak kandungan MSG dalam tu.
Lepas saya dah tahu kiub ayam tak elok untuk guna dalam masakan keluarga, saya tak pernah dah beli kiub ayam. Dan boleh je pun sebenarnya saya buat nasi ayam, buat sup ayam walaupun tak letak kiub ayam.
Sampailah ada Thermomix, baru buat sendiri kiub ayam dalam bentuk kiub mahupun serbuk sesedap rasa. Kalini saya buat kiub ayam, guna bahan apa yang ada kat rumah je.
RESEPI KIUB AYAM TANPA PERASA MSG
BAHAN-BAHAN:
Gambar: Senang tau nak buat kiub ayam sendiri.

Ayam tanpa antibiotik dan bebas hormon
Bawang besar
Bawang putih India
Leek
Cendawan
Bunga cengkih
Biji ketumbar
Daun bay
Garam Himalaya
Cuka epal
Air

CARA PENYEDIAAN:
Nota: Kalau tak ada Thermomix lagi pun, korang boleh jugak buat sendiri. Mungkin perlu blend banyak kali untuk betul-betul halus kisarannya.
1. Mula kisar ayam 5 saat.

2. Kemudian kisar pulak sayur. Kisar 10 saat.

3. Masukkan balik ayam yang kita kisar tadi dan rempah ratus lain, masak 25 minit. Tinggal je, sampai tertidur haaa.

Dah siap masak nanti, kisar bagi hancur semuanya 1 minit. Mudah sangat kan.
Pernah saya buat sebelum ni, sambil tidurkan anak, dengan saya sekali tertidur. Tapi tak risau langsung sebab Thermomix akan berhenti sendiri lepas 25 minit siap masak. Takkan hangit pun.

4. Masukkan dalam bekas kiub silicon, kemudian bekukan.

Korang boleh jugak buat versi serbuk. Kena bakar lepas dah siap masak. Mana-mana je yang mudahkan korang nak buat dan guna nanti. Boleh tengok gambar macam mana saya buat.

Sumber: Facebook Mazliana Mazlan


Resepi Bihun Kungfu ‘Power’ Macam Makan Di Kedai, Boleh Tambah Berpinggan-Pinggan!

Setiap kali berkunjung ke restoran Thai atau restoran makanan Cina, antara menu yang menjadi pilihan adalah bihun kungfu atau koey teow kungfu. Menu ini boleh dikatakan sangat menarik kerana bihun atau koey teow akan digoreng bersama telur dahulu sebelum dituangkan kuah.
Tapi, bila sekarang nak makan luar pun susah apa kata kita buat sahaja menu ini di rumah. Rupa-rupanya tidaklah susah dan yang paling penting adalah lebih memuaskan bila makan!

RESEPI BIHUN KUNGFU PASTI SEDAP!
Bahan-bahan

1/2 bungkus bihun digoreng dalam minyak panas. (tengok video)

2-3 ulas bawang putih cincang
Isi ayam
Fishcake
Udang (saya tak letak)
Kailan
Carrot
Bunga kobis
1 kiub ayam
Serbuk lada sulah
1 sdb tepung jagung + air
1 telur dipukul
Cara-cara
1. Panaskan minyak, tumis bawang putih.

2. Masukkan isi ayam, udang kacau hingga separuh masak.
3. Masukkan air, kiub ayam, garam dan lada sulah.

5. Masukkan carrot dan bunga kobis biar hingga lembut.
6. Masuk sawi dan fishcake, tepung jagung biar kuah likat sikit.

7. Tuang telur, kacau perlahan.

8. Letak mihun dlm pinggan dan tuang kuah atas bihun. Siap!

Makan panas-panas ada pulak cili jeruk!
Sumber: Rosmaliza Omar


Resepi Koey Teow Thng ‘Original Chinese Style’ Viral, Sedap & Mudah!

Sudah menjadi kebiasaan dan adat di Malaysia apabila bulan Syawal menjelma, aktiviti ziarah-menziarahi tidak akan dilupakan. Kebiasaanya, tetamu dihidang dengan pelbagai juadah raya yang biasa dilihat seperti rendang, ketupat, mi kari, soto dan pelbagai lagi.
Namun, jika anda telah kekurangan idea dan inginkan kelainan untuk menjamu hidangan kepada tetamu yang datang, apa kata cuba resepi Koey Teow Thng ini. Khabarnya oleh Puan Fatyn Zamry ini adalah resepi cara Chinese yang asli dan menerima pujian sedap dari kenalannya.

Barulah bukak selera mereka sebab tidak pernah cuba dan belum rasa jemu lagi. Menu ini pun telah mendapat 3.7K perkongsian setakat ini.
Baca juga: Resepi Mi Kari Viral, 1 Jam Je Dah Siap & Hasil Memuaskan!

RESEPI KOEY TEOW THNG ‘ORIGINAL CHINESE STYLE’ VIRAL, SEDAP & MUDAH!

Tengah fikir nak buat menu open house yang mudah tapi sedap ke tuuu??
Jom try menu ni, seriuss sedap. Alhamdulillah tadi buat ramai puji cakap sedap. Korang try la!
RESEPI KOEY TEOW THNG (ORGINAL CHINESE STYLE) SEDAP & MUDAH!
BAHAN-BAHAN:

1 ekor ayam (potong besar-besar pun takpa).
Fishball & fishcake.
Serbuk lada putih.
Lada putih biji ditumbuk.
Sengkuang 1 biji (saiz sederhana je agak besar bulatan burger).
Gula batu if tak ada gula biasa pun ok.
Serai 2 batang diketuk.
Batang Saderi (optional).
Kiub pati ayam 2.
Garam & serbuk hilal (serbuk perasa).
Taugeh, daun bawang.
Cabai kicap.
Mee/Koey Teow/Maggie/Bihun.

CARA-CARA PENYEDIAAN MASAK KUAH:

1.  Campur sekali ayam dibasuh bersih, serai diketuk, sengkuang dibelah 4, serbuk lada putih, lada putih biji yang telah ditumbuk, batang saderi diketuk dan kiub ayam.
2. Rebus hingga mendidih, masuk serbuk hilal, gula batu dan garam. Rebus lagi hingga ayam empuk.
3. Bila dah empuk ayam, angkat dan asingkan ayam. Carikkan isi ayam utk topping dlm th’ng nanti. Tulang ayam tu masukkan balik dlm kuah, biar merebus sekali. Siap part kuah!
4. Fishball and fishcake boleh dicelur atau goreng. Saya suka goreng, lebih wangi. Jadi gorengkan sekejap, toskan. Potong nipis-nipis untuk dijadikan bahan topping.
CARA PENYEDIAAN MINYAK BAWANG PUTIH:

1. Bawang putih 10 ulas dicincang halus, goreng dengan minyak hingga tukar warna kekuningan dan naik bau. Tutup api.
2. Tunggu sejuk, masukkan bawang sekali minyak tu ya. Biar je, nak makan cedok sesudu.
CARA PENYEDIAAN CILI KICAP:

1. Goreng cili padi 20 tangkai, cili merah 3 batang & bawang putih 5 ulas tengok size kalau kecil-kecil tambah sikit lagi.
2. Goreng sampai naik bau & tutup api.
3. Tunggu sejuk sekejap, blend cili bersama minyak yang ditumis tadi serta kicap. Saya guna campuran kicap mudim + kipas udang habhal warna merah. Siap!

Dah boleh dihidang dengan pilihan mee, taugeh celur serta taburan daun bawang.
Try laa, seriuss sedap!
Sumber: Facebook Fatyn Zamry via Masak Apa Hari Ni..(MAHN)


Resepi Koey Teow Th’ng Paling Asli & ‘Kaw’, Boleh Hirup Sup Bermangkuk-Mangkuk!

Makanan berkonsepkan ‘Chinese Style’ sememangkan akan mendapat tempat di hati orang ramai. Salah satu menu yang menjadi kegilaan ramai adalah koey teow th’ng yang merupakan makanan tradisi masyarakat Cina. Mempunyai rasa yang ringan berserta sup yang enak dihirup ketika panas, makanan ini dikategorikan sebagai ‘comfort food’ dan sangat sesuai dimakan oleh pelbagai lapisan umur.
Tapi, macam mana nak buat juadah ini di rumah tetapi mempunyai rasa yang sama seperti dimakan di kedai? Ini resepi yang dikongsikan katanya mendapat resepi rahsia dari rakan Cina yang berniaga. Mesti kaw!

Koay Teow Th’ng Chinese Style
Dapat recipe dari Chinese friend yang berniaga. Taugeh hasil dari cucuk tanam ~ happy dia lain maciam dpt mkn hasil titik peluh sendiri.

-Resepi sup – 2 org mkn

-Ayam – 2 ketul
-Bawang merah – 1biji
-Halia – 1inci
-Bawang putih dengan kulit – 3 ulas
-Garam+Gula batu + kiub ayam
CARA STEP BY STEP
1.Renehkan semua bahan-bahan diatas sampai mendidih lebih kurang setengah jam dengan api yang perlahan , toskan ayam dan carikkan untuk dibuat rencah.

-Tapis bawang bawang +halia untuk mendapatkan sup yang lebih jernih
-Masukkan semula tulang ayam tadi dan reneh dalam 10 minit

Bahan-bahan hiasan/rencah:

-Koay teow ditos dengan air panas
-Fishcake
-Daun bawang
-Taugeh dicelur
-Lada putih

Untuk mendapat rasa asli Koay teow Th’ng Ala Chinnese, goreng bawang putih yang telah dicincang dalam minyak.. Jangan terlalu garing. Tambahkan didalam sup ketika dihidang. Siap!

Sumber: Azura Felula


Resepi Koktail Buah Yang Lebih Sihat Guna Susu Segar. Sesuai Untuk Satu Famili

“Aduhai, sembelit pulak budak-budak ni. Dah pesan masa berbuka makan buah. Dahlah kurang minum air kosong, asyik minum air manis je. Tu yang sembelit tu…”
Biasalah masa bulan puasa begini, macam-macam resepi, iklan, rancangan masakan yang tunjuk minuman sejuk yang menggiurkan.

Itu belum lagi dugaan kalau pergi ke bazaar Ramadhan. Macam nak beli semua jenis minuman kan?
Sebenarnya kita perlu hadkan pengambilan air manis dan makan banyak buah untuk melancarkan pencernaan di bulan puasa.

Tapi sesekali tentu nak merasa makan dessert atau pencuci mulut juga ketika berbuka.

Jadi apa kata kita cuba resepi koktail versi sihat yang dikongsikan oleh Puan Siti Zainab Nac ini.
Memang simple sangat tapi tetap nampak menarik dan sedap!
Ini resepinya.
Resepi Koktail Buah Sihat, Sesuai Untuk Seisi Keluarga
Biasa kita guna susu pekat manis dan beli buah dalam tin kan?
Kali ni saya tukar resepi koktail sihat sikit guna buah segar dan tukar susu isian sejat ke susu segar (pure fresh milk).
Lagi segar dan sihat berbanding guna barang segera dalam tin.
Berikut adalah bahan-bahannya.
Bahan-bahan

1 botol susu segar. Saya guna jenama Farm Fresh (pure fresh milk) 700ml.
*1 cawan strawberry
*1 cawan mempelam
*1 cawan buah naga
*1 cawan laici
*1 cawan nenas
*1 cawan anggur hijau
*1 cawan anggur merah
*1 cawan betik
*1 cawan kiwi
1 bekas nata de coco
1 paket sumi jelly (anak-anak yang request)

*Semua buah-buahan dipotong dadu. Boleh tukar guna buah-buahan lain ikut suka.
Cara-cara
1. Buat Kuahnya
Pertama sekali, kita buat kuahnya.
Masukkan susu segar dalam satu balang.
Kemudian masukkan 1 bekas nata de coco serta jelly.

2. Sediakan Buah
Buah-buahan segar tadi yang mana perlu dikupas, buang kulitnya dan dadu sederhana besar, begitu juga buah-buah yang lain.
Saya potong buah guna bentuk-bentuk menarik untuk tarik minat anak makan.
Isikan ke dalam sebuah bekas untuk disejukkan.

3. Sejukkan
Sejukkan dalam peti ais bahan kuah dan buah-buahan yang telah dipotong tadi sebelum berbuka. Saya sejukkan dalam 5 jam macam tu.
4. Hidang
Bila dah nak berbuka atau hidang, boleh isikan setiap jenis buah dalam 1 gelas.
Kemudian, cedok kuah kedalam buah. Sedia untuk dinikmati.

Alternatif Yang Lebih Sihat Untuk Anak-anak
Mudah saja kan?
Yang penting, dapat galakkan anak-anak makan buah segar dan kurangkan snek atau minuman manis. Kita pun dapat jaga diet sekali.
Bolehlah jadikan alternatif yang lebih sihat untuk berbuka puasa berbanding air manis dan pencuci mulut yang selalu dibeli. Rasa segar dan menyejukkan tekak! Sedap pun sedap.
Selamat mencuba dan berbuka semua.

*Resepi koktail buah yang sihat ini dikongsikan oleh Puan Siti Zainab Nac menerusi Facebook. Ia telah disunting dan diterbitkan semula dengan kebenaran. Untuk lebih banyak perkongsian berkaitan pemakanan sihat dan pelbagai tips diet, boleh follow beliau di SINI atau klik #followmyfitnessjourney #detoxRamadhanmyway


Resepi Korean Cheesy Garlic Bread Viral Paling Senang, Gebu & Berkrim!

Baru-baru ini viral di laman media sosial dengan ‘penangan’ roti korean cheesy garlic bread yang dikatakan menjadi kegilaan di Korea. Selepas viralnya menu ini di negara kita, ramai dalam kalangan pelanggan yang ingin membeli roti ini terpaksa pulang dengan hampa kerana selalu kehabisan stok.
Jadi, inilah masanya untuk anda buat sendiri roti viral ini kerana langkah-langkahnya mudah sahaja. Makan pun puas bila buat sendiri kan?

RESEPI KOREAN CHEESY GARLIC BREAD

Korean Cheesy Garlic Bread adalah makanan jalanan Korea yang sangat popular. Dengan adunan keju dan sos mentega, ia sangat enak dimakan bila bila masa sahaja. Tak perlu ke Korea untuk menikmatinya. Jom saya kongsikan cara cepat untuk menyediakannya. Selamat mencuba.

NOTA KAKI:

1. Model : Air Fryer Philips HD9216
2. Panaskan dahulu AF pada suhu 180°C selama 5min.
3. Loyang digunakan saiz 6 inchi. Boleh beli di kedai online. Carikan Accessory Air Fryer.
4. Boleh guna pinggan besi yang dijual dikedai Eco.
5. Boleh juga campur sos cili kedalam adunan cheese jika nak rasa yang pedas.
6. Boleh simpan dalam peti sejuk. Panaskan balik keesokan hari.
7. Resepi ini sesuai untuk pengguna ketuhar. Bakar ikut masa tapi kena kerap pantau . Boleh tambah suhu / masa ikut ketuhar.
8. Saya gunakan roti bun yang sedia dijual dikedai. Boleh guna bun biasa, bun kismis, bun wholemeal dan lain lain.
Bahan Bahan

Inti
-100g Cream Cheese
-30ml Whipping Cream
-2 sudu besar Madu
Sos
-100g Mentega
-1 labu Bawang Putih dicincang
-2 sudu besar Herba Parsley Kering
-2 sudu besar Keju Parmesan
-1 biji Telur
Cara Penyediaan setiap bahan:
1. Potong roti bun ke 6 bahagian . Tanpa potong putus dibawah. Ketepikan.

Sediakan Inti :

1. Lembutkan cream cheese .
2. Masukkan whipping cream dan madu. Gaul sebati. Masukkan kedalam piping bag. Ketepikan.
Sediakan Sos :

1. Cairkan mentega pada api kecil / sederhana. Tutup api.
2. Masukkan bawang putih cincang dan herba parsley kering. Gaul sehingga mentega agak sejuk.
3. Bila mentega sedikit sejuk, baru masukkan telur dan keju Parmesan. Gaul sebati. Ketepikan. Jangan masukkan telur bila mentega masih panas nanti terjadi pulak telur goreng.
Cara Penyediaan Korean Cheesy Garlic Bread

1. Isikan inti cream cheese disetiap belahan roti. Isikan separuh , takut muak.
2. Tuang sos mentega kedalam setiap belahan roti dan bahagian atas. Alaskan roti didalam loyang yang akan dibakar dalam Air Fryer.

3. Bakar pada suhu 180°C / 5min.

Siap untuk dimakan!

Posted by Amanda Tan on Saturday, July 18, 2020

Sumber: Amanda Tan


Resepi Korean Garlic Bread Guna Roti Gardenia Je. Lagi Rangup, Memang Sedap!

Sekarang ni memang rajin nampak resepi Korean Garlic Bread tu lalu lalang dekat wall FB, IG, dan mana-mana media sosial.
Tapi bila datang mood rajin nak buat, tak jumpa pula roti bun kosong tu….

Rupanya boleh buat juga guna roti Gardenia biasa. Lagi sedap katanya!
Jom kita tengok resepi Korean Garlic Bread guna roti Gardenia oleh saudari Munierah Eyra.

Nampak simple tapi sedap.

Resepi Korean Garlic Bread Guna Roti Gardenia
Hari ni buat korean garlic bread viral tu.
Memandangkan ada roti kat rumah tak habis, jadinya saya cuba resepi Korean garlic Bread guna roti Gardenia ikut resepi page Halal N’ Taste.
Wahhhhh tak sangka lagi sedap rupanya guna ,Kalau ikut selera tekak saya, memang yang ni lagi sedap!!!
Tapi kalau yang suka pakai roti bun ok jer, saya buat dua-dua sekali nak compare mana lagi sedap.
Bagi saya roti Gardenia pilihan hati.
Untuk resepi ni saya tambah serbuk badam dekat atas roti bagi rasa crunchy gitew…
Dah tak sabar kan?
Jom tengok resepi Korean Garlic Bread yang simple dan sangat sedap ni.
Bahan-bahan

roti gardenia/roti bun
Sebuk badam @ badam cincang

Bahan A

1 ketul butter
1 biji telur
3-5 ulas bawang putih
1 sudu madu @ gula
Parsley

Bahan B

250gm Cream cheese
2 sudu susu pekat
3 susu susu cair / susu segar

Cara-caranya
1. Cairkan Butter & Tumis Bawang Putih
Mula-mula cairkan butter.

Kemudian masukkan bawang putih dan tumis seketika.

Biarkan sejuk dulu lepas ni baru masukkan telur.
2. Sebatikan Bahan A
Kemudian masukkan sebiji telur yang dah dikocak ke dalam butter tadi.

Lepastu masukkan 1 sudu madu tau, baru taburkan daun parsley kering.
Kacau hingga sebati.

OK siap bahan A.
3. Campur Bahan B
Kemudian kita masukkan pula cream cheese ke dalam satu mangkuk lain.
Campurkan cream cheese dengan susu pekat.

Kemudian masukkan susu cair atau susu segar.

Aduk bersama sehingga sebati dan ketepikan.

4. Sapu Dekat Roti
Kemudian ambil sekeping roti buang bahagian kulitnya.

Letakkan cream cheese tadi dan lipat 2.

Kelim pada bahagian tepi dengan garfu supaya tidak terbuka ketika membakar.

5. Bakar
Celup roti kedalam bahan A tadi dan susun di atas dulang pembakar.
Saya taburkan almond sikit nak bagi garing.

Bakar pada suhu 160°c selama 10minit atau sehingga masak dan garing.

Inilah hasilnya…
Siap dihidangkan, bolehlah makan panas-panas.

Memang sedap… Garing di luar, lembut dan lemak berkrim di dalam.

Fuh!
Memang terliur tengok.
P/S: Yang nak cuba buat guna roti bun pun boleh juga.
Step sama jer, cuma belah roti bun tu mcm ni ,paipkan celah-celah dia tu dengan cream cheese tadi…

Lepas tu sapu butter dekat atas macam ni.

Tabur almond sikit dan bakar.

Tadaa…. Siap!

Memang sedap juga guna roti bun ni.
Tapi saya lagi suka yang guna roti Gardenia tu.
Pilihan masing-masing kan…
So, lepas ni bolehlah cuba resepi Korean Garlic Bread ni especially kalau ada banyak roti tak habis. Mesti kejap je licin.
Mudah sangat kan?
Berbaloi buat sendiri dekat rumah. Makan ramai-ramai, dapat makan panas-panas pulak tu. Lagi best!
Selamat mencuba.
*Resepi Korean Garlic Bread Almond ini dikongsikan oleh Munierah Eyra melalui Group Facebook Masak Apa Hari Ni (MAHN). Untuk sebarang pertanyaan dan maklumat lanjut, sila rujuk posting asal beliau di SINI.


Resepi Korean Garlic Bread Viral Versi Pantas, Makan Panas-Panas Sedap!

Korean garlic bread memang sedap makan panas-panas tapi biasanya jika beli di luar roti sudah mula sejuk dan tidak sedap untuk dimakan kerana sedikit keras dan liat.
Kalau anda tak pernah rasa, korean garlic bread memang sedap dan disesuai dijadikan hidangan menu petang untuk anak-anak. Kalau nak lagi mudah, ikut sahaja cara Puan Haya Yahya membuat korean garlic bread versi pantas. Tak sampai 20 minit dah siap! Selamat mencuba…

Baca juga: Resepi Baby Cakoi & Donut Gebu, Dah Sejuk Pun Tetap Tak Liat!
KOREAN GARLIC BREAD VIRAL VERSI PANTAS, MAKAN PANAS-PANAS SEDAP!

Adunan Cream Cheese untuk letak dalam roti.

Cream cheese – 150gm
Susu sejat – 3 sudu besar
Susu pekat manis – 2 sudu besar
Campur semuanya, kacau sampai rata.
Adunan butter untuk celup roti

Butter – 100 gm
Garlic – 5 ulas (cincang halus)
Telur – 1 biji
Madu – 2 sudu besar
Daur parsley yang kering – sikit (tak ada pun boleh)
Panaskan butter dengan api perlahan. Dah cair masukkan garlic tutup api. Bila dah agak sejuk, masukkan telur, madu dan daun parsley. Aduk rata.
– Letakkan adunan cream cheese di atas roti.

– Lipat dua roti dan tekan dengan garpu sekeliling roti agar ia melekat.

– Celupkan roti dengan adunan butter dan susun di loyang.

– Bakar dengan suhu 180c selama 15 minit. Ikut kepanasan oven masing-masing.

Siap dan sedia untuk dihidangkan. Makan panas-panas memang sedap!

Sumber: Facebook Haya Yahya


Guna Roti Burger Je! Ini Cara Buat Korean Garlic Cheese Bread Paling Simple Tapi Tetap Sedap

Sekarang ni memang tengah viral dengan resepi Korean Garlic Cheese Bread / Bun tu kan?
Sana sini nampak orang posting pasal roti tu. Rasa teringin pulak nak cuba.

Tapi kita ni bukanlah pandai sangat buat roti…
Silap-silap jadi keras, lembek, liat. Maklumlah nak buat roti ni perlukan kemahiran dan skil tertentu jugak kan.

So, bagi yang teringin nak cuba resepi Korean Garlic Cheese Bread tu tapi tak pandai nak buat roti, bolehlah cuba cara yang ditunjukkan oleh saudari Salbiah Bt Mustapar ni.

Guna roti burger je… Sedap jugak tau dan hasilnya pun tak mengecewakan.
Yang penting, confirm jadi!
Jom kita tengok resepi Korean Garlic Cheese Bread versi mudah dan cepat yang dikongsikan beliau.

Resepi Korean Garlic Cheese Bread Paling Simple Guna Roti Burger
Saya nak share cara saya buat Korean Garlic Cheese Bread paling simple guna roti burger je.
Ini bahan-bahannya.
Bahan-bahan
A. Bancuhan cheese untuk celah roti

Cream cheese 250g (saya guna Tatura – nak guna jenama lain pun boleh)
Gula aising 40g
Whipping creamm 30g

*Mix semua bahan sampai sebati
B. Bancuhan garlic untuk celup roti

1 labu bawang putih cincang halus
150g butter
3 biji telur
1 sudu besar gula halus
Oregano secukupnya

*Gaulkan semua bahan sampai sebati
C. Roti Burger
Saya beli bun burger yang tak ada bijan tu.
(Lebih kurang yang macam nilah.)

Cara-cara
Cara-cara nak buatnya simple je.
1. Sediakan Bahan A & B
Mula-mula sediakan dulu bahan A dan B.
2. Belah Roti Burger
Kemudian saya belah 4 roti burger tu tapi jangan sampai putus tau.
Make sure guna pisau yang tajam supaya potongan pun cantik.
3. Isikan Cream Cheese
Seterusnya kita isikan cream cheese iaitu semua Bahan A yang dah dicampurkan tadi.
Boleh bubuh ikut banyak mana kita sukalah, ikut tekak masing-masing.

4. Celup Dengan Garlic
Lepas tu celupkan dengan adunan garlic, iaitu semua Bahan B yang dah digaulkan di atas tu.
5. Bakar
Akhir sekali kita bakarlah roti tu.
Agak-agak bakar dalam 20 minit ikut oven masing-masing.

Siap!
Mudah dan super cepat kan?
Memang sedap makan panas-panas. Aromanya pun memang cukup membuka selera.
Jadi lepas ni tak payah risau dah… Boleh beli je bun burger tu untuk cuba resepi Korean Garlic Cheese Bread ni.
Walaupun simple tapi sedap sangat.
[ Baca juga : ‘Terbang’ Ke Korea Dengan Resipi Ttteokbokki Viral Ini, Kena Cuba Di Rumah! ]

Jangan lepas ni semua roti burger dekat kedai habis sudahlah…
So apa lagi, dah tahu buat bolehlah try.
Selamat mencuba!
[Kredit resepi: Salbiah Bt Mustapar via Masak Apa Hari Ni (MAHN)]


Resepi Kuah Blackpepper Pekat Dan Ekspres, Memang Confirm Puas Hati!

Jika anda makan makanan Barat, sudah pastinya anda akan memilih kuah atau sos blackpepper sebagai pelengkap rasa. Namun, agak sukar untuk anda jumpa kuah blackpepper atau lada hitam yang mempunyai rasa yang sedap dan pekat dijual di restoran luar. Nak buat pun banyak sangat bahan yang diperlukan, tak cepat siap.
Jadi, wanita ini berkongsikan resepi kuah blackpepper ekspres yang sangat mudah dan boleh dibuat pada bila-bila masa sahaja. Bahan pun tak banyak diperlukan dan yang paling penting adalah, ekspres!

Bahan-bahan kuah blackpepper express

– Sesudu mentega / butter
– Bawang putih

– Sos prego keju & herba

– Lada hitam
– Sesudu kicap manis
Cara-Cara
1. Panaskan kuali,masukkan majerin / butter

2. Tumis bawang putih (cincang) sampai naik bau

3. Masukkan sos prego keju & herba

4. Masukkan air sikit (ikut kepekatan yg korang nak)

5. Masukkan lada hitam yang dah ditumbuk kasar

6. Garam secubit, maggi cukup rasa secubit, gula secubit.

7.  Kicap 1 sudu (untuk colouring) wajib kicap manis ya..NO kicap masin. Siap!

Sumber: Yatt Sahdan


Resepi Kuah Kacang Pekat Viral, Makan Bersama Nasi Impit Pasti Terangkat!

Kelazatan kuah kacang memang sukar nak digambarkan. Rasanya yang manis, pedas, lemak dan masin itu sentiasa dipadankan bersama satu set hidangan satay. Malah, makan bersama nasi impit menjadi lebih menyelerakan apabila resepi kuah kacang itu pun serba-serbi enak rasanya!
Resepi kuah kacang oleh Nurul Ateekah ini sangat pekat memukau selera untuk dicuba. Tidak lama lagi kan, bakal menjelang bulan Syawal, apa kata anda cuba guna resepi yang sudah mendapat 2.7k perkongsian ketika ini.

Baca juga: Resepi Biskut Raya Bangkit Cheese Asli Viral, Sedap Sampai Tak Ingat Dunia!
RESEPI KUAH KACANG
Pekat-pekat makan dengan nasi impit macam gini terbaik!

BAHAN-BAHAN:

500gram kacang tanah(disangai atas api).
Minyak masak=1 senduk.
Air putih=1 liter.
Air asam jawa =3 sudu.
Gula putih=250gram.
Gula merah/melaka= 100gram.
Garam=1 sudu kecil.
Cili kisar(1½ senduk).
Serai =2 batang.
Bawang merah 3-5 biji(sebesar syiling 50 sen).
Bawang putih= 3 ulas.
Lengkuas =2 cm.
Udang kering= 1½ sudu besar.

CARA MEMASAK:

1. Kacang tanah digoreng dengan sedikit minyak (mengunakan api yang perlahan) goreng kacang sehingga masak dan kisar kasar.

2. Kisar/blender bawang merah, bawang putih, lengkuas, udang kering dan bawang putih sehingga halus.

3. Panaskan minyak masak, tumis bahan yang dikisar tadi…masak sehingga pecah minyak (mengunakan api yang sederhana).

4. Masukkan air asam jawa dan masak seketika.

5. Masukkan gula melaka/gula merah, gaul hingga sebati.

6. Masukkan kacang, air putih, gula dan garam, digaul sebati.

7. Masak mengunakan api yang sederhana dan masak sehingga kuahnya pekat serta rasa secukup rasa yang dimahukan.
Selamat mencuba resepi ini ya semua, bila nak dekat hari raya nanti!
Sumber: Facebook Nurul Ateekah via Masak Apa Hari Ni..(MAHN)


“Aku ni boleh kata tiap-tiap minggu beli kuah rojak dalam botol tu. Kalau pandai buat sendiri kan bagus. Tapi, nak resepi kuah rojak buah yang paling ‘power’ sekali.”
Memang ramai yang suka makan buah-buahan yang dicicah dengan kuah rojak atau ‘kuah colek’ ini. Ada rasa masam, pedas, masin, manis, dan rasa ‘istimewa’ tak tahu dari mana – memang kombinasi yang mantap!

Di sini kongsikan resepi kuah rojak buah yang meletup daripada Mizzs Lina Ali. Tengok sajalah pada namanya – memang boleh menangis membayangkan kesedapannya!
Jomlah cuba, ada langkah demi langkah yang mudah untuk kita ikut.

Resepi Kuah Rojak Buah Menangis Tepi Bucu Katil
Menurut Mizzs Lina, inilah resepi kuah rojak buah ‘favourite’ suaminya
Oleh kerana yang dibeli rasa tak puas makan dan macam kurang sedap, gigihlah buat sendiri baru, puas hati. Suaminya pun puji sedap dan terbaik.
Tak susah mana pun nak membuatnya. Ini bahannya:
Bahan :

1 botol kecik kicap lemak
1 botol kecil sos cili
5 sudu sos tiram
1 bekas pes otak udang
1 ketul gula merah
2 cawan gula (nak manis tambah lagi)
Sedikit belacan bakar
Segengam cili kering (rebus dan blender brsama sedikit air dan belacan)
5 sudu tepung jagung (untuk pekatkan kuah)
1 cawan kacang tanah (goreng dan tumbuk)
4 sudu bijan digoreng tanpa minyak
5 sudu tepung jagung

Gula melaka, belacan, cili kering, dan kacang tanah

Kicap lemak manis, sos cili, sos tiram, pes otak udang, dan bijan

Tepung jagung untuk pekatkan kuah

Cara-cara:

Masak cili kering yang telah diblender dengan belacan
Kemudian, masukkan semua bahan lain di atas kecuali kacang tanah, tepung dan bijan.
Biarkan atas api seketika hingga hampir masak.
Masukkan tepung jagung untuk memekatkan kuah.
Tutup api dan biarkan kuah sejuk sekejap.
Akhir sekali, barulah masukkan kacang tanah yang telah digoreng dan ditumbuk tadi. Barulah rangup!
Siap! Bolehlah potong buah-buahan yang nak dimakan bersama kuah ini.

Dah Pandai Buat, Tak Payah Beli Lagi!
Wah, terliur pula tengok hasilnya. Terus mengidam nak makan mangga muda!
Yang seronoknya, kita boleh ‘adjust’ mengikut citarasa masing-masing. Yang suka pedas boleh lebihkan cili, yang tak suka belacan boleh kurangkan, yang suka rangup bolehlah banyakkan kacang. Baru ‘best’ dan padan dengan tekak sendiri.

*Resepi asal ditulis oleh Mizzs Lina Ali menerusi FB post beliau. Ia diterbitkan semula dengan kebenarannya.


Resepi Kuah Yong Tau Foo ‘Super’ Pekat & Sedap, Rasa Sama Macam Di Pasar Malam!

“Pasar malam dah buka, tapi takut ramai pula. Teringin yong taufu…”
Sebut sahaja pasar malam, pasti kita terbayangkan pelbagai jenis makanan yang boleh dibeli di sana bukan? Antara juadah yang menjadi pilihan sudah semestinya yong tau foo, dimana juadah ini seringkali didapati ketika jualan pasar malam atau bazaar ramadan sahaja.

Tapi, disebabkan kita masih berada dalam ‘musim’ Covid-19 ini, mungkin ada dalam kalangan kita yang mengelak dari pergi ke tempat ramai orang bagi menjaga kesihatan diri. Oleh itu, apa kata anda buat sendiri sahaja yong tau foo di rumah dengan resepi kuah yang sama macam di pasar malam. Terbaik!
Resepi Kuah Yong Tau Foo

Kuah hitam

-2 sudu makan taucu
-2 sudu makan tepung jagung
-2 sudu makan tepungg gandum
-3 sudu makan kicap pkat
-3 sudu makan sos tiram
-1 sudu makan gula (ikut selera masing-masing kalau suka manis lebih kan gula)
-4 cawan air
-*Masukan semua dalam blender.. blend bagi taucu halus… pastu masak bagi mendidih sekejap..
Kuah merah

-1/2 cawan kacang tanah yang dah digoreng
-1 sudu tepung gandum
-1 sudu tepungg jagung
-1 sudu makan gula (ikut selera masing-masing kalau suka manis lebihkan gula)
-4 cawan air
-1/4 sudu makan garam
-3 sudu cili blend
*Blend semua bahan dekat atas bagi kacang halus..
1-Panaskan sikit minyak… tumis 2 biji bwang putih ketuk.. letak 3 sudu makan cili blend.. tuggu kering..
2-Masukan semua bahan dalam blender tdi.. masak sekejap bagi kuah agak pekat.. dalam 5 minit..Dah boleh makan dengan apa-apa bebola.. fish cake,.. sayur..sotong kangkung..

3-Siram kuah diatas bebola ikan,fish cake,kangkung..tabur bijan sangai atau bwang goreng.. siappp untuk dimakan.
Selamat mencuba!!

Sumber: Puteri Hana Sofia


Resepi Kubis Roll Yang Sihat & Berkhasiat. Diet Tetap ‘On’!

“Bosanlah asyik makan sandwich aja. Apa lagi menu diet yang boleh dicuba ya?”
Nak diet memang mencabar, otak pun kena kreatif nak fikirkan hidangan yang sihat tapi tetap menyelerakan dan berkhasiat.

Bagi yang dah ‘kering idea’ tu, mungkin boleh cuba kubis roll ini sebagai salah satu menu di rumah. Caranya cukup ringkas, bahannya pun tak susah nak cari. Rasanya pula dah tentulah sedap!

Ini resepi sumbangan Puan Noorazian Muhamad @ Xiyanz Muhamad.

Sesuai untuk seisi keluarga. Jom tengok cara membuatnya dengan lengkap di bawah ini.
Resepi Kubis Roll Yang Mudah, Lazat & Sihat
Berikut adalah senarai bahan-bahannya.
Bahan-bahan

Kubis (untuk roll)
Daun bawang (untuk mengikat)
Daging kisar / ayam kisar
1/2 biji bawang holland cincang
1/2 btg carrot cincang
Cili merah cincang
Hirisan daun bawang
Garam
Serbuk lada hitam
Minyak bijan – 1 sudu teh

Cara-cara
1. Leraikan Kubis
Mula-mula, leraikan kubis satu-persatu. Kalau boleh jangan terkoyak.
Saya guna kubis Cina sebab lembut dan warnanya pun cantik lepas dicelur.

2. Celur Kubis & Bawang
Kemudian celurkan kubis dalam 6-8 minit. Masukkan sedikit garam dalam air mendidih.
Daun bawang pun dicelur sekejap.

3. Sediakan Inti
Intinya tadi cuma gaulkan semua bahan-bahan di atas kecuali kubis dan daun bawang yang nak digunakan untuk menggulung.
Jadi masukkan daging kisar / ayam kisar, bawang, carrot, cili, garam, lada hitam, minyak bijan semua ke dalam sebuah bekas.
Tak perlu masak dulu sebab masa kukus nanti ia akan masak.

Gaul sebati.

4. Gulung
Kemudian dah bolehlah gunakan inti tadi untuk digulung dalam kubis yang telah dicelur.
Gulungkan macam biasa, lebih kurang macam gulung kuih ketayap.

5. Ikat
Kemudian boleh ikat dengan daun bawang supaya gulungan tadi lebih kukuh.

6. Kukus
Lepas tu, kukus dengan api sederhana selama lebih kurang 10-15 minit.

7. Siap!
Dah siap pun. Beginilah hasilnya.
Mudah saja. Sedap tau, orang yang tak gemar makan sayur pun mesti akan suka.

Sedap dicicah dengan sos atau dimakan begitu saja.

Boleh Pelbagaikan Intinya
Anda boleh pelbagaikan intinya ikut citarasa masing-masing. Contohnya saya ada juga buat inti guna isi udang macam dalam gambar di bawah ini.

Memang lazat dan cukup mudah. Yang penting, sihat dan berkhasiat kan?
Jadi jangan tunggu lagi. Rugi tak cuba tau!

*Resepi kubis roll daging ini dikongsikan oleh Puan Noorazian Muhamad menerusi Facebook. Ia telah disunting dan dikongsikan semula dengan kebenaran. Untuk sebarang pertanyaan atau maklumat lanjut, boleh rujuk post asal beliau di SINI.


Resepi Crispy Mac & Cheese 2 Bahan, Kudapan Yang Buat Tetamu Tak Henti Mengunyah

“Boringlah tiap-tiap tahun asyik kuih raya dan kerepek yang sama je. Sesekali nak juga ada kudapan yang unik. Baru tetamu seronok sikit nak merasa…”
Kadang-kadang bosan juga kalau makan kuih raya dan kerepek yang hampir serupa di setiap rumah. Nak juga buat kelainan, tapi malas nak leceh-leceh.

Apa kata anda cuba buat kudapan crispy mac & cheese yang dikongsikan oleh Puan Wann Rohani ini. Menurutnya, resepi ini sedang viral di negara jiran kita, Thailand.
Yang menariknya, kudapan ini hanya menggunakan 2 bahan saja. Walaupun mudah, tapi krup krap krup krap rangupnya. Boleh buat orang ketagih dan tak berhenti mengunyah!

Resepi Crispy Mac & Cheese 2 Bahan
Mari kita tengok resepi beliau ini selengkapnya.

Bahan-bahan:

Makaroni (apa-apa jenis / bentuk spiral, reben, dll)
Cheese Powder

*Selain cheese powder, boleh juga letak apa-apa perisa kesukaan anda. BBQ boleh, chicken boleh, Nestum boleh. Serbuk cheese ni boleh dibeli di kedai bahan kek.

**Kalau tak jumpa juga, boleh hancurkan 1-2 bungkus keropok super ring untuk dapatkan rasa yang seakan-akan serupa.

Cara-cara
Ini langkah-langkahnya.
1. Rendam Makaroni
Pertama sekali, rendamkan makaroni dalam mangkuk berisi air hingga tenggelam sepenuhnya. Tak perlu rebus tau. Rendamkan saja.
Biarkan lebih kurang 45 minit. Bagi saya, 45 minit ni hasilnya just nice. Kalau lama sangat takut nanti kembang. Kalau terlalu kejap pula takut jadi keras. Tapi kalau anda guna pasta yang lebih tebal, bolehlah rendamkan lama sedikit.

Boleh tengok dalam gambar di bawah dekat tapak tangan tu warna dah berubah sikit lepas dah rendam 45 minit. Nampak kembang berbanding yang tak direndam kan?

2. Goreng
Bila dah kembang elok, panaskan kuali, masukkan minyak dan sedia untuk digoreng.
Masa menggoreng, balik-balikkan dan pastikan setiap ketul tak melekat antara satu sama lain.
Kalau nampak dia nak melekat, cepat-cepat pisahkan.

3. Tunggu Hingga Perang
Tunggu hingga perang keemasan macam gambar di bawah ni.
Bila dah angkat nanti, toskan untuk buang lebihan minyak.

3. Perasakan
Seterusnya, taburkan cheese powder atau apa-apa perasa kesukaan anda pada makaroni yang dah digoreng rangup tadi.
Kalau suka banyak, boleh letak banyak. Dan begitulah juga sebaliknya.

4. Gaul Rata
Akhir sekali, gaulkan hingga rata supaya setiap macaroni tadi dibaluti dengan perasa.

Bila dah siap, simpankan dalam bekas kedap udara. Siap!

Rangup & Sedap!
Mudah sangat, kan? Selalunya kita makan kerepek ubi, kerepek pisang, atau snek-snek yang dibeli siap di pasar raya. Tapi resepi ini tentu unik dan lain daripada yang lain. Perasanya pun kita boleh pelbagaikan ikut kreativiti masing-masing.
Sesuai sangat nak buat kudapan sambil tengok TV atau sambil minum petang. Nak buat bisnes pun boleh. Kudapan hipster lah katakan…
Apapun, selamat mencuba!

*Resepi Crispy Mac & Cheese ini disumbangkan oleh Puan Wann Rohani menerusi Facebook. Ia disunting dan diterbitkan semula dengan kebenaran. Untuk lebih banyak perkongsian, follow beliau di SINI.


Resepi Kuetiau Goreng Basah Viral, Bahan Pun Ringkas & Rasa Macam Di Warung!

Kuetiau goreng merupakan hidangan yang amat mudah untuk dibuat. Tetapi, jika anda salah langkah boleh menyebabkan mi kuetiau hancur dan menjadi lembik. Dah lembik-lembik nak makan pun tak berapa nak nikmat. Betul tak?
Justeru itu, mari ikuti resepi kuetiau goreng basah yang dikongsikan oleh Fatyn Zamry yang amat ringkas dan sedap. Semestinya akan menjadi! Apa yang ada di dapur tu bolehlah anda cuba buat tak perlu bahan yang rumit. Nak ajak jiran ‘ngeteh’ pada waktu petang pun pantas je terhidang.

Baca juga: Resepi 34 Jenis Masak Lemak Cili Api, Macam-Macam Ada!
RESEPI KUETIAU GORENG BASAH VIRAL, BAHAN PUN RINGKAS & RASA MACAM DI WARUNG!

Haa tengah fikir nak masak apa malam ni or weekend ni? Nak yang senang-senang je?? Jom tengok resepi bawah ni, mudah & bahan ekonomi.

RESEPI KUETIAU GORENG BASAH, RINGKAS & SEDAP, CONFIRM JADIII!
BAHAN-BAHAN;
Kuetiau sebungkus.
Bawang besar 1 labu ditumbuk.
Bawang putih 3 ulas ditumbuk.
Cili kisar/cili boh (4 sudu makan).
Fishball & fishcake.
Udang/ayam (optional).
Telur 3 biji.
Sos tiram (optional) kalau tiada takpe.
Sos cili, sos tomato, kicap mudim + habhal.
Garam, gula, serbuk hilal.
Taugeh & kucai
CARA-CARA PENYEDIAAN:
1. Tumis bebawang sampai naik bau wangi. Dah tukar warna kekuningan masukkan fishball & fishcake yang dipotong nipis. Fishball tu belah 2 ja.

2.  Goreng seketika sampai bau wangi, masukkan cili kisar. Tumis sampai pecah minyak.

3. Dah masak cili (pecah minyak), time ni api sederhana, masuk udang or ayam (kakak tak letak sebab takda), air 2 cawan, kicap 5 sudu makan, sos cili, sos tomato, sos tiram jika ada.
Time ni kakak tak guna sos tiram pun. Kacau sebati, agak menggelegak, masukkan serbuk hilal, gula (kakak guna brown sugar) dan garam.
AWAS ya kalau you ollss masukkan sos tiram, garam jangan letak lagi. Rasa dulu nanti kalau kurang masin baru add on sebabnya kicap and sos tiram tu pun dah masin.
4. Kuah dah mendidih, masukkan pecahkan 3 biji telur, biar seketika. Slowkan api. Jangan kacau. Biar telur kuning tu masak.

Dah agak masak telur masukkan kuetiau yang telah dibasuh. Kacau mesra sikit-sikit je jangan beria kacau macam kacau dodol nanti hancur koey teow tu.

5. Dah mesra elok, tambah air sikit kalau nak tekstur basah-basah baru sedapp kannn. Then add on lagi kicap sikit lagi untuk kasi warna dia mantul pastu masukkan lah kucai & taugeh.
6. Api maintain slow, gaul mesra, then siapp!

Selamat Mencuba
Sumber: Facebook Fatyn Zamry vi Masak Apa Hari Ni..(MAHN)


Resepi Kuih Bunga Tradisi Orang Terengganu, Unik Tapi Senang Je Nak Buat!

Boleh dikatakan orang Malaysia antara yang tidak pernah lokek. Setiap hari pasti ada sahaja resepi yang dikongsi buat semua. Pelbagai jenis resepi bermula dari yang paling senang sehinggalah yang paling rumit. Lebih lebih lagi ketika Ramadhan ini, orang ramai semestinya memerlukan resepi itu agar mudah untuk mereka membuat panduan untuk memasak juadah berbuka.
Salah seorang pengguna Facebook, Nor Al Fatihah melalui laman Facebook Masak Apa Hari Ni (MAHN) berkongsi resepi yang agak unik iaitu kuih bunga atau tepung bunga. Pasti ada antara kita yang tidak pernah dengar mengenai kuih ini. Jadi apa lagi, boleh lah kita cuba masak dan buat sebagai hidangan tambahan ketika berbuka nanti. Nampak pun sudah menyelerakan!

Resepi Kuih Bunga

Kuih bunga @ tepung bunga..kuih org Ganu paling simple & cepat wat..tak sampai sejam dah siap..guna 4 bhn je..tepung pulut, air, telur & gula..ade jugak org buh santan sikit nk bagi lemak..tp kite ikut resepi mak kite..kecik2 dulu suka tolong mok getey kalu bln pose..rase die lembut + liat2 + manis

Bahan Bahan
– 2 cwn tepung pulut

– 3/4 cwn air
– 1 biji telur-di pukul
– Gula secukupnya
Cara Cara Memasak :
1. Campur air dgn tepung pulut sambil uli. Jika masih tak jadi doh, tambah air sikit lagi

2. Ambik sikit doh & gentel bulat, kemudian tekan dengan ibu jari. Pastu, celupkan kuih ke dalam telur

3. Goreng di dalam minyak yang panas hingga merekah & berbunga bunga. Kalau tak berbunga tak la namanya kuih bunga kan. Jaga jaga dia meletop sikit, kita pun tekejut

4. Angkat & toskan. Salut dengan gula.
Itu dia resepi yang sangat mudah yang boleh dicuba oleh semua orang. Selamat mencuba!
Sumber : Nor Al Fatihah


Kuih Daging Goreng? Ini Resepinya Kena Cuba. Ranggup Di Luar, Lembut Di Dalam!

Makanan bergoreng menjadi makanan kegemaran anak-anak ditambah pula dengan ranggup, memang confirm lagi suka. Antara juadah bergoreng yang diminati pastilah ayam goreng, kentang goreng dan sebagainya.
Apa kata, cuba resepi baharu iaitu kuih daging goreng. Intinya yang padat dan tak pedas serta kulit luarnya ranggup. Kalau makan sebiji mesti tak cukup, anak-anak mesti suka!

Baca juga: Bapa Kongsi Cara & Idea Masak Lauk Untuk Seminggu, Jimat Masa & Wang!
KUIH DAGING GORENG, INI RESEPINYA
Jom cuba resepi yang dikongsi oleh Nasriah Ramli di laman Facebooknya.

Pagi ni saya nak share kuih kegemaran anak-anak yang meraka bagi nama; KUIH DAGING

BAHAN-BAHAN INTI:

Daging
Rempah kari daging
Rempah kurma
daun bawang/ daun sup
Kentang & Carrot
Bawang Holland
Cili merah

CARA-CARA PENYEDIAAN INTI:
1. Tumis hirisan bawang putih dan merah sehinga naik bau.
2. Masukkan rempah kari dan kurma yang dah dibancuh degan air dan masak sehinga pecah minyak/ garing
3. Masukkan daging. Masak hingga empuk
4. Kemudian masukkan carrot dan kentang..
5. Garam dan gula secukup rasa.
6. Akhir sekali, masukkan bawang holland, daun bawang, cili merah dan daun sup. Ketepikan dan biar sejuk.

BAHAN-BAHAN UNTUK KULIT:
1. Rebus Keledek bersama sikit garam hingga empuk.. kemudian lenyek halus. Bagi sejuk dulu

2. Masukkan tepung gandum. Uli bagi jdi doh dan tidak melekat di tangan.
3. Gentel adunan.. letak inti di tengah lalu dibulat atau dilonjongkn bentuknya..

4. Panaskn minyak. Golek-golek doh kedalam serbuk roti.. lalu digoreng atas api yang tidak terlaku besar kerana serbuk roti mudah hangus.

Sedia untuk dihidang. Makan sambil hirup udara petang. Seronok!

Sumber: Facebook Nasriah Ramli


Resepi Kuih Gunting Pedas Viral, Bunyi ‘Krup Krap’ Tu Tak Boleh Tahan!

Bila sampai waktu petang sahaja pasti perut akan berkeroncong tandanya lapar. Walaupun sudah menjamah makanan tengahari, waktu petang adalah waktunya untuk anda mengisi perut dengan makanan ringan sambil berehat atau ketika melakukan kerja. Tapi, menu apa yang nak disediakan ya?
Viral di laman Tiktok dengan adanya satu resepi seperti kuih gunting rangup yang anda perlu cuba. Tengok bahan yang digunakan pun dah tahu memang hasilnya akan sedap!

Baca juga: Panduan Beli Buah & Sayur Kena Tahu Label Dari Negara Mana, Elak 2 Negara Ini!
RESEPI KUIH GUNTING CRUNCY VIRAL
BAHAN-BAHAN

-1 genggam daun limau purut
-6 ulas bawang putih
-1 biji bawang besar
-6 tangkai cili padi

– 1/2kg tepung gandum
-200g tepung ubi
-1 kiub ayam
-1 sudu kecil garam

-Air secukupnya dan gaul sehingga sebati jadi doh.

-Potong nipis-nipis
-Goreng dalam minyak panas sehingga rangup.

-Siap untuk dimakan!

Video penuh:

 @moeirajohnson
Akk kasik sejuta bintang utk menu viral kali ni👏 kalau mkn dia mmg xleh berenti… sesuai sgt buat kunyah2 time boring… sedap 👍 #cookingwithmj #tiktokmenu #menuviral #makanlokal #indonesianfood #malaysianfoodie #kripikbawang🧄 #kripik #kerepekbawang
 ♬ original sound – demolaviolinist

Sedap ni, boleh try!
Sumber: Tiktok @moeirajohnson


Resepi Kuih Lapis Pelangi Viral, Lembut Berlemak & Confirm Menjadi

Kuih lapis pelangi merupakan antara kuih kegemaran ramai kerana rasanya yang lemak dan lembut. Agak mahal sebenarnya untuk membeli kuih lapis di luar kerana proses pembuatannya sedikit rumit dan memerlukan masa yang agak panjang.
Jadi jika anda teringin untuk menikmati kuih lapis pelangi di rumah, apa kata cuba sahaja resepi perkongsian Azmalaini di bawah. Confirm menjadi dan anak-anak pun suka. Jom cuba!

Baca juga: Tips Pilih Bendi Tanpa Patahkan Hujung Tangkai, Mudah Je Rupanya
RESEPI KUIH LAPIS PELANGI VIRAL, LEMBUT BERLEMAK & CONFIRM MENJADI

Ramai yang minta saya kongsi resepi kuih lapis pelangi. Mudah sahaja pembuatannya dan boleh dijadikan juadah minum petang.

Bahan-bahan:
– Loyang 10 x 10.
– 400 gm tepung beras cap terantai.
– 125 gm tepung jagung.
– 125 tepung gandum.
– 300 gm gula.
– Sedikit garam dan secukup rasa.
– Santan 3 cawan. Saya guna santan fresh tanpa campuran air.
– Air 5 cawan.

Cara penyediaan:
1. Masak gula bersama dengan air yang telah disukat. Nak wangi masukkan daun pandan. (Ambil dalam 2 cawan)
2. Satukan semua bahan, kacau dan tapis.
3. Alas loyang dengan plastik 16x 16/14×14. Guna api yang sederhana kuat.
4. Sebelum masukkan tepung, panaskan loyang/letakkan loyang dalam kukusan.

5. Lapisan 1 saya guna 400 ml. Banyak sedikit untuk cover tepung dalam kukusan, kadang kukusan kita tak sama bila berada di atas dapur.
6. Lapisan ke 2 dan seterusnya saya guna 300 ml bancuhan tepung.
7. Untuk lapisan 1 dalam 4 minit jangan lama nanti dia mengelembung/terlebih masak. Tekan dengan jari atau tengok warna tepung dah berubah jadi cerah.
8. Lapisan seterusnya 5 hingga 6 minit sahaja.

Resepi ini akan dapat 8 layer. Setiap satu warna tu saya buat 2 lapisan. Sedia untuk dihidangkan. Selamat mencuba.
Sumber: Facebook Azmalaini Abd Rahman


Resepi Kuih Lopes Ekspres Guna Ketupat Palas / Lemang Instant. Sedap!

RESEPI KUIH LOPES PALING MUDAH, CEPAT DAN SEDAP GUNA KETUPAT PALAS INSTANT
Musim PKP ni mungkin ramai antara kita yang teringin nak makan itu ini, tapi disebabkan pergerakan yang terhad – terpaksalah survive dengan apa yang ada kan?

Untuk yang teringin nak makan kuih lopes panas-panas, apa kata cuba resepi kuih lopes versi ketupat palas instant Nona ni.
Memang simple dan cepat, kejadiannya pun tak memgecewakan walaupun baru first time cuba.

Jom kami kongsikan resepi yang dicuba oleh Nurul Natasya Tasya.

Mudah sangat!
Cara Buat Kuih Lopes Ekspres Guna Ketupat Palas Instant
LANGKAH 1
Ini pek ketupat palas instant yang digunakan.
Boleh beli di pasar raya, pastikan ambil yang perisa asli ye.

LANGKAH 2
Mula-mula rendam sekejap dalam 15-20 minit sebelum merebus.
Jangan lupa bubuh pewarna hijau dalam 2 sudu teh.

LANGKAH 3
Untuk merebus, saya guna bahan di bawah:

2 liter air
1 kotak kecil santan
1 sudu teh garam
Pewarna hijau
Daun pandan

*Dalam pek tu memang dia ada bagi sekali dengan santan, tapi saya tak pakai sebab tak berapa gemar dengan bau krimernya yang agak kuat dan terlampau wangi. Kalau nak guna boleh yang tu pun boleh, ikut citarasa masing-masing ya

Rebus sekitar 40-45 minit.
LANGKAH 4
Toskan dan biar sejuk dulu.
Kemudiam bolehlah potong dan golekkan dengan santan kelapa parut yang telah dikukus.

LANGKAH 5
Sambil tunggu ketupat palas tu sejuk tadi, kita bolehlah buat kuah gula melaka.
Caranya masak gula melaka hingga pekat. Bubuh daun pandan bagi wangi.
Kemudian tapis.

Siap!
Inilah hasilnya…
Bolehlah buat minum petang waktu PKP ni kan?
Sedap dan lembut elok je kejadiannya.

NOTA:
Kalau tak jumpa ketupat palas, lagi satu option boleh juga guna lemang instant macam dalam gambar di bawah ni.
Baca juga: Resepi Daging Malbari Sedap, Mudah & Special Sangat!

Cara nak buat kuih lopes tu sama juga macam di atas.

Inilah hasilnya…
Mudah dan nampak sedap kan?

Selamat mencuba!
*Kredit resepi asal: Nurul Natasya Tasya


Resepi Kuih Lopes Pulut Moden Paling Mudah & Cepat Siap Untuk Minum Petang

“Dekat mana lah ada jual kuih lopes eh..”
Kuih lopes merupakan antara kuih tradisi yang menjadi kegemaran ramai. Namun, agak sukar untuk kita jumpa kuih lopes yang dijual sama rasanya macam makan di kampung, nak buat pun agak rumit. Ternyata air tangan orang tua memang tidak dapat ditandingi bukan?

Oleh itu, ini adalah resepi kuih lopes yang mudah sahaja caranya untuk dibuat supaya anda dapat hilangkan ‘craving’ nak makan kuih tradisi ini. Apa yang penting adalah, langkah untuk buat kuih lopes ini tidaklah serumit seperti cara orang dahulu, namun rasanya sedap!
RESEPI KUIH LOPES CEPAT SIAP
1.Malas nak buat air pandan, letak pewarna aja

2.Guna beras pulut susu pun boleh

3.Masuk daun padan bagi wangi

4.Masukkan minyak sikit

5.Tanak bagi lembik sikit. Kalau pulut 2 cawan, air 2.5 cawan

6.Tanak sampai masak elok

7.Prepare air gula

8.Masak sampai pekat

9.Prepare kelapa parut

10.Masa pulut tengah suam-suam tu, tekan dalam bekas plastik

11.Ambik cawan plastik. Tekan supaya bentuk bulat.

12.Angkat dan gaulkan bersama kelapa parut.

13.Siap!

Sumber: Sally Aqua


Resepi Kuih Mochi ‘Chinese Style’ Yang Mudah, Ringkas Dan Cepat

Sepanjang berlangsungnya Perintah Kawalan Pergerakan, kita boleh lihat lambakan resepi baru yang muncul dipelbagai platform media sosial. Resepi yang dikongsi bukanlah makanan yang susah untuk diperoleh tetapi dengan PKP ini berlangsung, semuanya terhad untuk membeli. Resepi makanan yang sering dikongsi selalunya makanan yang sering dijual dikedai kedai.
Seperti perkongsian oleh Elsie Liza Lah di laman facebook ini, resepi mochi kaum Cina yang dikongsinya ini diperolehnya hanya berpandukan kuih yang dibelinya di kedai. Lo Mai Chi merupakan nama asal kuih ini merupakan sejenis kuih Cina yang sering kita lihat. Resepi untuk membuat kuih ini amatlah mudah dan ringkas sesuai buat mereka yang tidak menyukai sesuatu yang rumit.

Resepi Mochi Kaum Cina

Bahan-bahan yang diperlukan

1.Tepung pulut setengah peket (boleh dapat dalam 15 biji)

2.Kacang tanah yang sudah digoreng + Gula (haruslah ditumbuk atau dikisar)
Cara Cara Memasak Mochi

1.Uli tepung pulut dengan air, tambah secubit garam. (Sukatan air tambah sedikit sedikit sampai jadi doh yang tidak melekat ditangan)
2.Bentukkan bulat bulat, leperkan dan masukkan inti didalam dan bentukkan
3.Panaskan air untuk merebus doh yang telah dibentuk (Kaedah sama seperti buat kuih buah melaka)
4.Masukkan mochi yang sudah berinti dan rebus sehingga ia terapung. Kalau anda buat ianya tebal, biarkan lama sedikit direbus
5.Tunggu sehingga sejuk dan disalut dengan tepung pulut secara nipis supaya tidak melekat dan ianya siap untuk di makan.

Itu dia resipi yang mudah, ringkas dan cepat untuk disiapkan sesuai buat makan pagi juga minum petang. Selamat mencuba!
Sumber : Elsie Liza Lah


Resepi Kuih Pulut Sekaya Macam Di Bazar, Sempurna Rasa Lemak, Manis & Masin

Juadah kuih-muih sering dimakan sebagai sarapan pagi atau minum petang. Kuih pulut sekaya ni turut dikenali sebagai kuih seri muka yang sudah sinonim dengan masyarakat kita. Selalu boleh didapatkan dalam bulan ramadhan dan dimakan sejuk-sejuk lepas terawih, memang sedap! Rasa santannya memang boleh buat terngiang-ngiang. Lengkap rasa berlemak, masin dan manis.
BAHAN-BAHAN KUIH PULUT SEKAYA

BAHAGIAN BAWAH (PULUT)
– 1 cawan pulut

– 1 cawan santan
– 1 sk minyak masak

– Sedikit garam

BAHAGIAN ATAS
– 1 cawan santan
– 3 sb tepung kastad
– 5 sb tepung gandum
–  5 sb gula
– 1 biji telur
– 1 cawan air pandan
– Sedikit garam
Mudahkan? Cara buat rujuk gambar.
CARA-CARA PENYEDIAAN KUIH PULUT SEKAYA
1. Basuh dulu beras pulut

2. Letak sedikit garam. Nak bagi naik rasa lemak santan

3. Masuk minyak. Kukus dalam 15 minit.

4. Pulut dah masak, pindah ke loyang 6 inci. Selalu saya tak lapik plastik. Harini je sebab nak tangkap gambar hihi

5. 5 helai daun pandan. Basuh bersih2 baru potong pendek. Senang nak blend

6. Masuk 1 cawan air

7.  Lepas blend ni tapis ambik air je tau

8. Ni untuk lapis atas. Masuk santan 1 cawan.

9. Masuk tepung gandum, gula, garam dan dan tepung kastad

10. Tapis dalam bekas lain.

11. Panaskan atas api kecil. Api tak boleh just sangat. Kacau prlahan sampai likat

12. Macam ni pun dah ok

13. Lepas tu kukus selama 20 minit. Balut tudung pengukus dengan kain bersih supaya tekstur atas kuih cantik. Tapi cikgu tak balut pun. Ok ja.

14. Done. Potong pakai pisau plastik, sapu minyak dulu kat pisau tu supaya tak melekat.

Sumber : KoleksiResipiKuihMuih


Resepi Biskut Datin Viral, Biskut ‘Kayangan’ Anda Boleh Cuba Buat!

Wahhh! Tak sangka ada juga nama Biskut Datin. Kayangan juga bunyinya ada kelasss! Tak pernah dengar bukan? Tapi memang wujud ya biskut ini.
Bolehlah masukkan dalam senarai kuih Hari Raya tahun ini. Resepi ada disediakan di bawah oleh Puan Bam Azimad. Jom buat!

Baca juga: Resepi Scone Hanya Guna 3 Bahan, Rasa Macam Di Cameron Highlands!
RESEPI BISKUT DATIN VIRAL, BISKUT ‘KAYANGAN’ ANDA BOLEH CUBA BUAT!

Mula-mula terjumpa biskut ni masa ikut pergi beraya rumah orang. Dalam hati berkata, rasa macam kuih tart sebab ada jem nanas dalamnya. Agaknya orang ni malas nak cetak, nak sepit sebab tu dia masuk saja dalam paper cup lepas tu leperkan.

Kemudian terjumpa posting dalam group ini juga. Rupa-rupanya biskut ini memang ada nama sendiri iaitu BISKUT DATIN. Hebat juga nama bukan calang-calang.
Beli jem nanas masa nak raya 2021 konon nak cuba buat tapi mood kendur sebab anak-anak tak boleh balik raya sebab PKP. Tangguh ke Raya Haji, masih lagi PKP.
Tangguh ke Deepavali pun tak menjadi. Tunggu pulak Krismas pun tak buat. Akhirnya, buatlah juga dah masuk 2022. Panjang mukaddimah!
RESEPI BISKUT DATIN
BAHAN-BAHAN:

4 cawan tepung kek/supperfine (Saya guna tepung biasa + 1 sk b.powder)
1/2 cawan gula halus/kastor
1 cawan buttercup (250g)
3 sb susu pekat
1 sk vanilla
2 kuning telur (saya guna 1 je)
Jem nanas
Kertas kuih(paper cup)

CARA-CARA BUAT BISKUT DATIN:

1. Ayak tepung terlebih dahulu.
2. Kacau butter + gula.
3. Masukkan vanila dan telur.
4. Masuk susu dan tepung.
5. Sebatikan doh.
6. Ambil sedikit doh, bulat-bulatkan letak di tengah paper cup. Tekan doh pada kertas supaya leper.
7. Letak inti di tengah, lipat dua paper cup jadi separuh bulatan. Tekan supaya jadi leper.
8. Bakar hingga masak lebih kurang 20 minit.
Sekian. Dah siap buat nanti boleh menunjuk pada jiran tetangga, bagi mereka rasa. Mesti mereka pun tak pernah dengar dan makan. Selamat mencuba buat Biskut Datin!
Sumber: Facebook Bam Azimad via Masak Apa Hari Ni.. (MAHN)